Vučić: Za vikend primam vakcinu protiv kovida, bio sam bolešljiv pa mi Zlatibor zabranio do tada\nIzvor: Radio 021, 19.Jan.2021, 10:07\nPredsednik Aleksandar Vučić izjavio je danas da će verovatno za vikend primiti vakcinu protiv virusa korona.\n"Bio sam nešto bolešljiv, pa mi je Zlatibor (Lončar) zabranio do vikenda. Tako da ću ja za vikend najverovatnije da primim kinesku vakcinu", rekao je Vučić.\nDanas u 11 časova ministar zdravlja Zlatibor Lončar primiće kinesku vakcinu protiv Covida19.\nLuftika.rs: Verujete li svojim ušima? Vučić priznao slabost: Bio sam bolešljiv\nRadio 021: Bačka Palanka: Provalio u prodavnicu sportske opreme i ukrao novac, odeću i obuću\nPredsednik je rekao da će se vakcinisati za vikend...Predsednik Aleksandar Vučić izjavio je danas tokom Sednice sa timom za imunizaciju da će verovatno za vikend primiti vakcinu...- Ja ću verovatno za vikend primiti vakcinu. Bio sam nešto bolešljiv, Zlatibor mi zabranio - rekao je Vučić...Podsećamo,...\nBEOGRAD - Predsednik Srbije Aleksandar Vučić izjavio je danas da je u Srbiji napravljen najmoderniji informacioni sistem, tako da se za svaku vakcinu protiv korona virusa koja je nabavljena zna ko je primio, kada i gde je primljena (CH1) Beta/MOD


Automobili na baterije najefikasniji - Auto Republika\nПочетна Vesti Automobili na baterije najefikasniji\nTransport & Environment (koji sebe smatra vodećom evropskom neprofitnom organizacijom koja se zalaže za ekološki transport), objavio je interesantno grafičko poređenje energetske efikasnosti tri tipa pogona (od proizvodnje kroz eksploataciju): električnog, vodoničnih gorivnih ćelija i konvencionalnih SUS motora.\nU ovom slučaju, obnovljiva električna energija je uzeta u obzir za punjenje baterija električnih vozila i proizvodnju vodonika i goriva za motore s unutrašnjim sagorevanjem. Po ovom grafikonu, gorivne ćelije imaju gubitak od 78 odsto ukupne energije, što je tri puta više od automobila na baterije.\nPrednost električnih automobila u ovom scenariju je sasvim očigledna, međutim, ono što se izbegava u navođenju ovog izveštaja je to da je on krajnje hipotetički, jer u praksi je nemoguće koristiti „obnovljivu električnu energiju“, na koju se odnosi veoma mali procenat ukupne svetske proizvodnje električne energije. Očigledno je da ova „neprofitna organizacija“ radi za lobije koji guraju „baterije“ kao validno rešenje za automobile budućnosti, što se kroz realno stanje stvari pokazuje kao ćorsokak.\ntagovi: EV FCV izdvojeno SUS motori\nprethodni Sve ide ka tome da Samsung startuje proizvodnju automobila\nsledeći Hyundai i30 - početak prodaje u Srbiji\nNaravno da je ovo “istraživanje” naručeno od strane strujnog lobija.


VojvodinaCafe - Piključite se organizovanim šetnjama Fruškom gorom\nVest objavljena: 22.09.2020 10:44\nOrganizovana grupna pešačenja po fruškogorskim stazama odličan su izbor kako za početnike, tako i za planinare sa iskustvom. Planinske šetnje su veoma preporučljiva rekreacija i hobi i za odrasle i za decu, a potrebno je samo odabrati adekvatnu varijantu prema iskustvu i stepenu kondicije.\nPlaninarenja za građane svih uzrasta i nivoa organizuju novosadska planinarska društva i neka od udruženja, od čijih predstavnika smo saznali kako ona izgledaju, kome su namenjena, kad se organizuju i šta podrazumevaju.\nP. S. D. "ŽELEZNIČAR"\nOni su osnivači "Fruškogorskog maratona", a po broju organizovanih pešačenja su među najaktivnijim u Srbiji, s obzirom na to da imaju četiri redovne nedeljne aktivnosti.\n– Redovno nam je "Pešačenje sredom", dok subotom imamo dve akcije. Prva je "Šumarenje", koja je idealna za početnike, starije ljude i decu stariju od sedam godina, a onima u boljoj kondiciji namenjena je tura "Upoznajte Frušku goru", na kojoj se prelazi ne manje od 25 km i oko 1.000 metara uspona – objašnjava Zvonko Molnar, jedan od vodiča.\nIpak, za one koji tek počinju sa ovom vrstom fizičke aktivnosti, najprilagođenija je tura nedeljom, koja se zove "Pešačenje u prirodi", a koja ima tradiciju dugu četiri decenije. Vodiči pomno prate i najslabije i tu su za svaku vrstu pomoći.\nNa njihovom sajtu možete pratiti raspored aktivnosti i izlete obogaćene posetama manastirima, muzejima, planinarskim domovima, sportsko-rekreativnim takmičenjima i prigodnim zabavnim programima, a možete se učlaniti i u Fejsbuk grupu.\nPored pešačenja, ovo planinarsko društvo organizuje i treking – planinsko trčanje.\nP. D. "FRUŠKA GORA"\nMlado planinarsko društvo poznato je po organizovanim subotnjim šetnjama za početnike, u kojima je do sada učestvovalo preko 6.000 Novosađana, među kojima se često nađu i porodice sa decom.\n– Prvi smo u Srbiji koji su osmislili pešačenja namenjena baš početnicima, sa ciljem da animiramo što veći broj ljudi, bez obzira na starosnu dob. Svaki učesnik pređe od 8 do 10 km na Fruškoj gori, oseti blagodeti ove aktivnosti, nauči šta je potrebno, šta pruža šuma i priroda, koja je neophodna oprema. Pravimo pauze da bismo se okrepili i tada pričamo, jer je ovo dan posvećen edukaciji – opisuje Dimče Gulevski, internacionalni planinski vodič i dodaje da jedan deo početnika uskoro prelazi u naprednu grupu.\nOn ističe da se poseban akcenat stavlja na bezbednost svih učesnika, te im je namera da ih nauče kako sigurno planinariti. U ove šetnje kreće se s Paragova oko 9 ujutru i vraća se do 14 časova. Njihove akcije možete pratiti na sajtu, kao i na Fejsbuk stranici.\nP. S. D. "POŠTAR"\nPlaninarsko društvo "Poštar" za građanstvo organizuje nešto drugačije ture, koje, pored pešačenja, imaju i misiju očuvanja kulture i tradicije. Borivoje Veljković, zamenik predsednika društva, za Moj Novi Sad kaže da se te aktivnosti odvijaju prema kalendaru događaja koji možete videti na njihovom na sajtu i Fejsbuk grupi.\n– Šest puta godišnje organizujemo akciju "Deca i roditelji pešače zajedno", na kojem se najmlađi kroz šetnju i našu edukaciju upoznaju sa nacionalnim parkom "Fruška gora", kao i njegovom florom i faunom. Prelazimo staze od tri do devet kilometara, koje svako može lako da pređe. Starosni limit nije ograničen, pa nam dođu i roditelji sa bebama jednako kao i četrnaestogodišnjaci. Naredna takva šetnja planira se za 27. septembar – opisuje Veljković, koji iza sebe ima višedecenijsko iskustvo planinarenja.\nTakođe svakog drugog meseca prave i turu "Upoznajte svetu Frušku goru pešice", u kojoj se obilaze tradicionalne staze iz istoimene knjige i projekta, a usput saznaje ponešto o znamenitim ličnostima, stvaraocima kulture i istorije u okrilju Fruške gore.\nPored pomenutih akcija, građani su dobrodošli i na "Planinarski marš" početkom novembra, pešačenje posvećeno Svetom Savi uoči tog praznika u januaru, kao i na mnoge druge događaje. Polasci su obično sa podnožja Fruške gore.\nP. K. "ADRENALIN"\nPlaninarska sekcija penjačkog kluba "Adrenalin" takođe izvodi organizovane šetnje, a trenutno su najaktuelnije one za decu i roditelje zajedno.\n– Gotovo svakog vikenda, kad god vremenski uslovi to dozvoljavaju, okupljamo roditelje i decu, sa kojima nekad krenu i bake i deke. Na našoj Fejsbuk stranici uvek najavimo koja je kilometraža planirane staze, kao i za koji uzrast je predviđena. U šetnje krećemo oko 10, subotom ili nedeljom i vraćamo se do ručka, a pravimo kružne ture – kaže Stanislava Sovilj, koja je zadužena za njihovu realizaciju.\nPored toga što se rekreiraju i unapređuju svoje zdravlje, deca i roditelji mogu mnogo toga da nauče. Da bi sve bilo još zabavnije, nekad im organizuju skakanje u džakovima i slična takmičenja, nekad šetnju završe na bazenu u Vrdniku, nekad učestvuju u markiranju staza, zimi se sankaju, a već je tradicionalan i doček Deda Mraza u šumi.\nIgor Aćimović, koji povremeno vodi šetnje za odrasle, naglašava da je za početnike koji nameravaju da pešače veoma važno da se informišu gde idu, šta treba da ponesu, kako da se obuku...\n– Takođe sam i u Gorskoj službi spašavanja, te znam da nije retko da se planinari koji sami krenu u pešačenje izgube, pa čak i noću. Predlažem im da obavezno kupe mapu ili staze skinu sa neta ili da se drže organizovanih tura. Mi organizujemo i osnovnu planinarsku obuku jednom godišnje, pa ne bi bilo loše proći je – ističe Aćimović.\nKontakt sa njima možete ostvariti putem sajta i Fejsbuk grupe.\nUdruženje građana "Kamp ekipa", koje vodi Đorđe Nikolić, specijalizovano je za ture po Fruškoj gori namenjene deci, na koje ih vode bez prisustva roditelja.\n– U šetnje vodimo manji broj dece, obično po petoro i za njih je to i edukativno i zanimljivo. Ovo posebno odgovara prezaposlenim roditeljima, jer po mališane dođemo na kućnu adresu i tu ih posle pešačenja i vratimo, a deca provedu nekoliko sati boraveći u prirodi i družeći se – objašnjava Nikolić.\nUkoliko vam ovo zvuči zanimljivo, možete pratiti njihovu Fejsbuk stranicu, a sva obaveštenja naći ćete i na sajtu.\nŠETNJE BESPLATNE, UČLANJENJE POŽELJNO\nOrganizovana pešačenja Fruškom gorom su besplatna, ali je, nakon prve dve, tri šetnje, potrebno učlaniti se u neki od ovih klubova, jer prema pravilima Planinarskog saveza Srbije planinarska društva imaju prava da u ture vode samo članove. Godišnja cena članarine je simbolična, a ono što ćete uz nju dobiti sasvim sigurno donosi puno benefita.\nVreme provedeno u prirodi, zdrav način života, pokret, disanje punim plućima, druženje... Ovo su samo neki od razloga zbog kojih, nema sumnje, vredi obuti planinarske cipele i uputiti se duž neke od fruškogorskih staza, a možda vam to bude i početak osvajanja nekih viših i udaljenijih vrhova.


Srbija ima pet spremnih poglavlja za pregovore o pristupanju EU – zbog čega nisu otvorena | Boom93\nMinistarka za evropske integracije Jadranka Joksimović rekla je za RTS da Srbija ima pet spremnih poglavlja za pregovore o pristupanju Evropskoj uniji, ali da se ona ne otvaraju zbog problema u EU. Istakla je i da Srbija vodi pregovore po najtežim kriterijumima.\nJadranka Joksimović je rekla da proces evropskih integracija nije jednodimenzionalan i da ga je teško posmatrati samo sa stanovištva onoga šta je Srbija radila, već i od onoga šta se dešava sa politikom proširenja, ali i sa samom Evropskom unijom.\nJa vrlo često čujem kritike od onih koji su dugo zagovarali proces evrointegracija, ali ja nisam kupac za takve priče iz razloga što znam kakva je bila i gde je bila startna pozicija Srbije kada smo krenuli u pregovore 2014. godine“, rekla je Jadranka Joksimović tokom gostovanja u Jutarnjem dnevniku.\nDodala je da zemlja koja pristupa Evropskoj uniji ne treba da ispunjava samo političke, već i ekonomske kriterijume, a da je Srbija na početku pregovora imala „ekonomske razvaline“.\nMinistarka je navela da do 2014. godine nije započeto rešavanje „kosovskog problema“, što je, kako je navela, uvek bilo politički zahtev za Srbiju, ali i da dotad nisu otpočele reforme pravosuđa i borba protiv korupcije.\nOtvoreno 18 poglavlja, privremeno zatvorena dva\nSrbija je dosad otvorila 18 poglavlja, a privremeno zatvorila dva. Joksimovićeva je navela da smatra da je učinak trebalo da bude veći, ali da je na učinak uticalo i ono što se dešavalo u Evropskoj uniji – migracije, ekonomski problemi, zamor od proširenja.\nJedan od razloga je, kako je navela Joksimovićeva, činjenica da brojne države koje su u međuvremenu ušle u EU nisu u potpunosti zadovoljavale kriterijume.\n„Neke od njih koje su postale članice EU u poslednjih desetak godina, kada su okolnosti za proširenje bile mnogo povoljnije i kada je EU imala apetit za proširenje, nisu bile u ovoj naprednoj fazi u kojoj je Srbija otvorila više od polovine pregovaračkih poglavlja, ali da je danas članica ne bi bila ni najsiromašnija, niti bismo imali najveće probleme koji se tiču političkih kriterijuma i vladavine prava“, kazala je Jadranka Joksimović.\nMinistarka za evropske integracije navela je da su spremne pregovaračke pozicije za otvaranje pet poglavlja i da u junu nismo otvorili nijedno poglavlje.\nU pitanju su, kako je istakla Joksimovićeva, poglavlja koja se tiču slobode kretanja radnika, prava poslovnog nastanjivanja i pružanja usluga, transporta, transevropskih mreža i klimatskih promena i zaštite životne sredine.\n„Mi smo sve uradili u proceduralnom smislu i pripremili poglavlja za otvaranje“, kazala je ministarka i istakla da Srbija pregovara po najtežoj metodologiji.\n21. septembra 2020. u 14:45\nMa koga jos u Srbiji zanima otvaranje.poglavlja za EU. Mnogo je veca briga kako da nam se Ljupka stabilizuje.


Liga šampiona u vaterpolu - Glas Šumadije\nNaslovna > Posts Tagged Liga šampiona u vaterpolu\nOznaka: Liga šampiona u vaterpolu\n26/01/2022 244Ostavi komentar na Senzacija u LŠ: Radnički savladao Olimpijakos\n25/01/2022 135Ostavi komentar na Radnički sprema revanš Olimpijakosu u novom kragujevačkom spektaklu\nU prvom meču drugog dela Lige šampiona, u novom vaterpolo spektaklu u Kragujevcu, Radnički dočekuje ekipu Olimpijakosa iz Atine, jednog od glavnih favorita za trofej, u sredu od 20.30 časova. Grčki predstavnik trenutno zauzima drugo mesto na tabeli, sa bodom zaostatka za vodećom Brešom, od koje je i pretrpeo jedini poraz, u Italiji. Dobre partije […]\nU prodaji karte za vaterpolo spektakl Lige šampiona\n21/01/2022 21/01/2022 206Ostavi komentar na U prodaji karte za vaterpolo spektakl Lige šampiona\nU prodaji su karte za vaterpolo spektakl Lige šampiona, u kom vaterpolisti Radničkog dočekuju jednog od glavnih favorita za trofej, ekipu Olimpijakosa, koju čini veliki broj grčkih reprezentativaca, osvajača olimpijskog srebra iz Tokija, a predvodi je zlatni srpski vaterpolista sa tog takmičenja i zvanično najbolji igrač sveta u 2021. godini, Filip Filipović. Taj meč igra […]\n11/01/2022 11/01/2022 182Ostavi komentar na Olimpijakos uspešniji od Radničkog u Atini\nU sedmom kolu Lige šampiona vaterpolisti Radničkog poraženi su na gostovanju grčkom Olimpijakosu, jednom od glavnih kandidata za osvajanje Lige šampiona, rezultatom 11:7. Kragujevčani su u Atinu otputovali bez prvog golmana, Lazara Dobožanova, koji je bio jedan od najzaslužnijih za osvajanje Kupa Srbije, krajem prethodne godine, ali su i u takvom sastavu pružili veliki otpor […]\n21/12/2021 21/12/2021 186Ostavi komentar na Poraz Radničkog u Barseloni\nU šestom kolu Lige šampiona vaterpolisti Radničkog poraženi su na gostovanju ekipi Barselonete, rezultatom 13:7, ali su pokazali zube renomiranom rivalu. Tim iz Barselone u svojim redovima ima 10 od 13 reprezentativaca Španije sa prethodnih Olimpijskih igara, dugo vremena je na okupu u istom sastavu i jako je dobro uigran. Samim tim slovio je za […]\nVaterpolisti Radničkog u utorak sa Barsenoletom\n20/12/2021 20/12/2021 181Ostavi komentar na Vaterpolisti Radničkog u utorak sa Barsenoletom\nU šestom kolu Lige šampiona vaterpolisti Radničkog iz Kragujevca imaće jako težak zadatak, na gostovanju Barseloneti, jednoj od najjačih evropskih ekipa, u utorak od 19 časova, u Barseloni. Radnički je trenutno sedmoplasirani sa četiri boda, ali ima samo tri boda manje od tri ekipe koje dele treću poziciju, među kojima je i Barseloneta. Trka za […]\nPrva pobeda vaterpolista Radničkog u Ligi šampiona\n15/12/2021 15/12/2021 198Ostavi komentar na Prva pobeda vaterpolista Radničkog u Ligi šampiona\nVaterpolisti Radničkog ostvarili su prvu pobedu u Ligi šampiona, pošto su u petom kolu tog takmičenja ubedljivo savladali ekipu Dinama iz Tbilisija, na svom bazenu, rezultatom 14:7. U odsustvu kapitena Filipa Jankovića, ekipu Radničkog predvodio je Miloš Ćuk, koji je bio i pravi lider u bazenu na ovoj utakmici, sa četiri gola. Od samog starta […]\n13/12/2021 13/12/2021 178Ostavi komentar na Vreme je za prvu pobedu Radničkog u Ligi šampiona\nU petom kolu Lige šampiona vaterpolisti Radničkog dočekuju najbolji gruzijski tim, Dinamo iz Tbilisija, u utorak, od 20.30 časova, na zatvorenom bazenu u Kragujevcu. Ove dve ekipe do sada nisu uspele da upišu trijumf, pa u ovaj meč ulaze silno motivisane da to i ostvare. Kragujevčani su bili veoma blizu tome u utakmici sa Jadranom […]\n30/11/2021 30/11/2021 236Ostavi komentar na Liga šampiona: Radnički poražen posle drame u Splitu\nU izuzetno tvrdom regionalnom derbiju četvrtog kola Lige šampiona, vaterpolisti Radničkog poraženi su na gostovanju splitskom Jadranu, rezultatom 9:8. Šumadinci su ispred sebe imali kvalitetnog rivala. Čak sedmorica igrača iz ekipe Jadrana našla su se na najnovijem spisku selektora Hrvatske Ivice Tucka, što je uz iskusne vaterpoliste Anđela Šetku, Nikšu Dobuda i ostale trener Splićana […]\n19/11/2021 19/11/2021 208Ostavi komentar na Iskusna Breša slavila u Kragujevcu\nU trećem kolu Lige šampiona, vaterpolisti Radničkog poraženi su na svom bazenu, od sjajne ekipe Breše, rezultatom 14:8. Italijanski tim, sačinjen od velikog broja kako bivših tako i sadašnjih reprezentativaca, znatno je iskusniji i dugo igra zajedno, što je pokazao i u bazenu i sasvim zasluženo odneo bodove iz Kragujevca. Početak susreta nije nagoveštavao krajnji […]


O zdravlju i održavanju šuma u Austriji brigu već generacijama vode većinom privatni vlasnici šuma. Više od 280.000 ljudi živi od šumarstva i/ili od sektora koji počivaju na šumama, kao što je industrija papira.\nGodišnji promet drvnog sektora iznosi oko 10 milijardi evra, dok izvoz iznosi nešto malo više od 9 milijardi evra. Na taj je način drvna industrija, pored turizma, najvažniji donosilac deviza.\nSektor je raznovrstan i obuhvata pilane, građevinski sektor, industriju nameštaja, drvnu industriju, industriju drvnih kompozita i industriju skija.\nAustrija je jedan od najznačajnijih izvoznika drva i drvne građe u svetu. Iz Austrije, međutim, dolazi i papir, sečka/biomasa kao i prerađeni proizvodi od drva, na primer drvna građa i nameštaj. Osim toga, austrijske šumarske mašine i usluge na području šumarstva međunarodno su priznate. Austrijska industrija celuloze i papira još jedan je bitan deo drvnog sektora.\nDrvo je obnovljivo dobro i višenamenski građevinski materijal. Sve veći značaj drva kao građevinskog materijala doveo je poslednjih godina do novih metoda. Drvo se dokazalo kao materijal za spoljašnju upotrebu, pre svega zbog svog vrlo dugog životnog veka i malih zahteva u pogledu održavanja. Modifikovano drvo ima široku paletu različitih oblika spoljne primene, na primer, za fasade, prozore i zidove za zvučnu izolaciju.\nIsto tako, austrijski proizvođači montažnih kuća, drvenih kuća i šupa uspešni su u celom svetu zahvaljujući svojim kvalitativno vrhunskim proizvodima.\nAustrijski proizvođači drvenih podova izvoze svoje visokokvalitetne proizvode pre svega u Švajcarsku, Nemačku i Italiju. Češka Republika, Španija, Velika Britanija i Rusija su snažna rastuća tržišta. Jedno preduzeće iz Austrije, osnovano 1831. godine, spada među 10 vodećih evropskih proizvođača parketa.\nAustrijska industrija papira i celuloze koncentriše se na održivost i maksimalnu novostvorenu vrednost. Investicije u modernizaciju mašina i postrojenja omogućile su preduzećima da u potpunosti pređu na ekološki održivu proizvodnju. Većina austrijskih preduzeća u okviru sektora za preradu papira deluju na evropskom tržištu, na Srednjem istoku i na mediteranskom prostoru.\nVisoki tehnički standardi i stručnost u ovom sektoru austrijske proizvodnje mašina dokazali su se na međunarodnom tržištu. Austrijski ponuđači ne samo da proizvode mašine nego i isporučuju i module, alate i automatizaciju kako bi kupcima garantovali najviši kvalitet i maksimalnu produktivnost. Dobro obrazovana stručna radna snaga, visoki standardi kvaliteta i saradnja s proizvođačima u drugim zemljama samo su neki od činilaca uspeha. Tako je, na primer, jedno austrijsko preduzeće jedini kompletni ponuđač na području lančanih testera, a udeo izvoza u poslovanju iznosi preko 90%.\nAustrijska stručna znanja o drvu osigurala su visoke tehničke standarde ove inovativne industrije. Ona garantuju kvalitativno vrhunske proizvode za kupce u zemlji i inostranstvu. Više austrijskih institucija koje su se specijalizovale za istraživanje drva i koje su orijentisane na praksu, radi na razvoju novih stvari za međunarodna tržišta.\nUdruženje drvne industrije


“Zetski dom” nastupio u Sarajevu, izuzetne reakcije publike - Zetski dom\nKraljevsko pozorište “Zetski dom” sinoć je gostovalo u Narodnom pozorištu Sarajevo s predstavom “Leptir”.\nRiječ je o drami Aleksandra Radunovića, u režiji Andraša Urbana, u kojoj uloge tumače Srđan Grahovac, Dejan Ivanić i Ana Vujošević.\nIzvođenje “Leptira” naišlo je na izuzetne reakcije publike u Sarajevu, ali i na zapažen publicitet u bosansko-hercegovačkim medijima.\nUoči sinoćnje predstave, direktor Kraljevskog pozorišta “Zetski dom” Ilija Subotić poručio je kako je naročito zadovoljan zbog započinjanja konkretnih oblika saradnje s centralnom pozorišnom institucijom Bosne i Hercegovine.\n“Posebno je zadovoljstvo što već nakon tri mjeseca od potpisivanja sporazuma o saradnji s Narodnim pozorištem imamo konkretne rezultate i razmjenu programa, od važnosti za prezentaciju i promociju savremenog teatarskog stvaralaštva naših zemalja, odnosno umjetničkih snaga, ali i kreativnih potencijala.\nDalji razvoj i unapređenje regionalne i međunarodne saradnje u kulturi je javni interes u ovoj oblasti i uvijek se ističe kao obaveza, neophodnost i prioritet, a posebno nakon dvogodišnje stagnacije zbog pandemije korona virusa”, naglasio je Subotić.\nGlumac Srđan Grahovac pozdravio je saradnju “Zetskog doma” i Narodnog pozorišta Sarajevo.\n“Uvijek se radujem svim saradnjama, mislim da je to nužno u bivšim jugoslovenskim republikama, ja nijesam ni prestajao da budem Jugosloven. Nikad nijesam vidio granice, a naročito kada sam počeo sa ovom profesijom, tako da saradnja i odnosi putem kulture jesu nužnost ako mislimo da nešto korisno radimo u budućnosti”, rekao je on.\nPodsjetimo, Narodno pozorište Sarajevo sjutra će gostovati u “Zetskom domu” s Radunovićevim komadom “Leptir”, u režiji Emira Z. Kapetanovića.\nUloge u predstavi tumače Sanela Pepeljak, Aleksandar Seksan i Ermin Sijamija, a sjutrašnje izvođenje na Cetinju počeće u 20:00 časova.


Sarajevski Play Off je u gostima pobijedio Crvenu zvezdu sa 82:80 (30:27, 15:17, 17:19, 20:17). Najefikasnije u redovima Play Offa bile su Johnson sa 26 poena i 14 skokova, Đapo sa 16 te King i Adams sa po 15 poena. U redovima Crvene zvezde najbolje su bile Jovanović sa 20 poena i 21 skokom te Đoković sa 17 poena.\nZenički Čelik je u prvom kolu u gostima poražen od Athlete Celja sa 67:65 (11:19, 20:8, 16:13, 20:25). Čelik su predvodile Gagić sa 17, Maida Rahmanović sa 14 i Irma Rahmanović s 12 poena, dok su Gajić i Lisec sa po 15 poena bile najefikasnije u redovima Celja.\nU narednom kolu 17. oktobra Čelik ide u goste Budućnosti, dok Play Off dočekuje Celje.\nViše iz kategorije: « Pješice iz Kladuše na Bilino Goražde-Čelik igraju u Višegradu »


Na pomolu novi “Sejdić-Finci” – Magazin Plus\nHome/Na pomolu novi “Sejdić-Finci”\nNa pomolu novi “Sejdić-Finci”\nEvropski sud za ljudska prava u Strazburu donio je odluku u slučaju “Maktouf i Damjanović protiv BiH” koja glasi da Sud BiH nije trebalo retroaktivno da primijeni Krivični zakon iz 2003. u dva predmeta ratnih zločina.\nPresudom Velikog vijeća Evropskog suda za ljudska prava u slučaju “Maktouf i Damjanović” BiH je izgubila spor. Sud je utvrdio da je došlo do povrede člana sedam Evropske konvencije o ljudskim pravima. Apelanti su se žalili da je u njihovom slučaju retroaktivno primjenjen Krivični zakon BiH iz 2003 godine.\nZamjenik zastupnika Savjeta ministara BiH pred sudom u Strazburu Zikreta Ibrahimović smatra da ne postoji mogućnost da ponovo budu otvoreni postupci koji su se vodili pred Sudom BiH: “Niti će se u slučaju dvojice aplikanata raditi ponavljanje postupka, njima je samo utvđena povreda prava iz člana sedam Konvencije i dosuđeno im je po 10 hiljada evra. Niti oni, niti ostali predmeti neće se ponovo otvarati”.\nKrivični zakon iz 2003. strožiji je u odnosu na Krivični zakon SFRJ iz 1976. godine, a koji je bio na snazi u vrijeme izvršenja krivičnih dijela, tokom proteklog rata. Predsjednik Narodne skupštine Republike Srpske Igor Radojičić kaže da je presuda direktan šamar pravosuđu BiH koje u najmanju ruku mora da izvrši reviziju sudskih postupaka: “Konkretna posljednica ovoga biće – za sva lica koja su pred Sudom BiH suđena primjenom Krivičnog zakna iz 2003. godine za ratne zločine, da mogu ući u reviziju. Konretna posljedica znači blamaža Suda BiH i Ustavnog suda koji je u apelacijama istih lica odbio povredu ljudskih prava. I za ovo bi neko morao snositi odgovornost. Prije svega famozna predsjednica Suda BiH (op.a. Medžida Kreso) trebala je još jutros da podnese ostavku”.\nMedžida Kreso (u sredini) – predsjednica Suda BiH\nApelanti u ovom predmetu su Abduladhim Maktouf, državljanin Iraka, i Goran Damjanović, iz BiH. Maktouf je osuđen na pet godina zbog učešća u zločinima počinjenim u Travniku 1993., a Damjanović na 11 godina zbog učešća u premlaćivanju grupe zarobljenih Bošnjaka u Sarajevu. Advokat Damjanovića Senad Kreho predaće odmah prijedlog za ukidanje pritvora za Damjanovića koji se nalazi u Foči već šest godina. Pored toga ići će i prijedlog za ponavljanje postupka: “Ja samo govorim o provedbi odluke Suda u Strazburu koja se ne treba pretvoriti u odluku “Sejdić-Finci.” ZKP (Zakon o krivičnom postupku) je predvidio odredbe koje ukazuju na koji način se vrši ponavljanje postupka i šta se radi u tom postupku. Postoji procedura, ne možemo se igrati sa odlukama Suda u Strazburu”, kaže Kreho.\nNakon ove odluke mnogi upozoravaju da bi u najmanju ruku moglo doći do revizije svih presuda u posljednjih 10 godina koje su donesene na osnovu Krivičnog zakona iz 2003. godine. Pravni stručnjak Miroslav Mikeš kaže da krivično pravo ne poznaje formalni pojam `revizije postupka` ali da ukoliko se pojave nove činjenice mogu se koristiti u daljem postuku, uz poštovanje rokova: “Zavisno od toga kada je ko pravosnažno osuđen. Ako je lice osuđeno pet godine prije nego što je ova odluka donesena, onda je došlo do zastarjevanja. Onda može biti govora o pomilovanju ili slično. Ali onaj ko je u navedenom roku, može ovu presudu da koristi kao nove dokaze”.\nDogodilo se na današnji dan - 19. juli\nTraženje rješenja za krađu slivnika


Svi u neverici gledaju telo Ane Ivanović sedam dana nakon porođaja (foto)\nA. J. 6. septembra 2019. 12:42\nNaša proslavljena teniserka Ana Ivanović postala je pre nedelju dana majka drugi put, a srećne vesti o dolasku na svet drugog sina, sportiskinja je podelila na Instagramu.\nA post shared by Ana Ivanović (@anaivanovic) on Sep 5, 2019 at 3:46pm PDT\nAna je danas podelila nove fotografije sa svojim pratiocima, na kojima vidimo kako uživa u sunčanom danu i prirodi.\n„Prelep dan u Čikagu i savršeno vreme za porodični izlazak. Hvala vam svima na lepim željama“, napisala je ona pored dve fotografije – jednog selfija i druge na kojoj pozira pored jezera Mičigen, dok se iza nje vidi panorama „vetrovitog grada“.\nAna je za šetnju sa svojim momcima odabrala sportsku kombinaciju crnih helanki i sivog duksa, a na glavi je nosila kačket, dok sa lica nije skidala svoj široki osmeh, a ono što su svi prvo primetili je koliko fit izgleda 31-godišnja mama samo par dana nakon porođaja.\nZa samo 10-ak sati ova fotografija prikupila je skoro 45.000 lajkova i pregršt pozitivnih komentara.\n„Prelepa si“, „Sjajno izgledaš“, „Pet dana posle porođaja i izgledaš ovako?“, „Baš si fit“, samo su neki od komplimenata koje je Ana dobila.


Goran Roso (48) koji je uhapšen u policijskoj akciji “Parma” odlukom postupajućeg tužioca pušten je na slobodu, rekli su u banjalučkom tužilaštvu.\nOni su pojasnili da je protiv njega od strane Policijske uprave Banjaluka dostavljen izveštaj zbog krivičnih dela razbojništvo, lažno predstavljanje, falsifikovanje isprava, navođenje na overu neistinitog sadržaja, prevare i druga krivična dela počinjena na šetetu četiri osobe iz Banjaluke, piše Srpskainfo.\n-Roso je ispitan od strane postupajućeg tužioca. S obzirom da nisu ispunjeni zakonski razlozi za određivanje mere pritvora, osumnjičeni je pušten da se u nastavku krivičnog postupka brani se slobode – dodali su u Tužilaštvu.\nMEĐU UHAPŠENIMA I BIVŠI NAČELNIK JEZERA Prodajom tuđih stanova zaradili 125.000 evra\nRoso i njegovi saučesnici uhapšeni su u policijskoj akciji “Parma” zbog sumnje da su oštetili naslednike jednog poznatog biznismena. Oni su falsifikovanjem njihovih potpisa prodali stan ove porodice vredan oko 250.000 maraka.\nTokom akcije policija je od njih oduzela skupocene automobile.


Otvoren mini sajam italijanskih brendova u okviru Dana italijanskog dizajna u Beogradu - Hello! magazin\nU 10h ujutru danas je otvoren mini sajam italijanskih brendova pa će tako sve do 10h uveče posetioci italijanskog trga u UŠĆE Shopping centru imati priliku da se upoznaju sa izuzetnostima italijanskog dizajna.\nU Beogradu prvi Dan italijanskog dizajna u svetu\nOd 19h predviđen je i mini zabavno-muzički program, animacije pantomimičara, nastup DJ-a Selecter … from Venice, mini koncert “Volare na tri načina” koji će najaviti ambasador Italije Đuzepe Manco i tom prilikom predstaviti hor Dečjeg kulturnog centra Beograd, pijanistkinju i pevačicu Natašu Račić i sopran Aleksandru Alivojvodić.\nU okviru Dana italijanskog dizajna u Beogradu u organizaciji Ambasade Italije i Italijanskog instituta za kulturu organizuje se i okrugli sto “#Individua #Tehnologija #Društvo”će se održati istog dana u 18.00 časova u Mikser Hausu, mestu koje u srpskoj prestonici predstavlja simbol za razvoj novih kreativnih talenata. Ambasador Italije Đuzepe Manco otvoriće i taj događaj, na kome će učestvovati italijanski arhitekta Nikola di Batista, direktor časopisa Domus, koji će se baviti temom odnosa između individue, mesta stanovanja i društva zajedno sa ostalim govornicima: arhitekta Vladimir Lojanica, modna kreatorka Dragana Ognjenović, industrijski dizajner Marko Luković i arhitekta Zoran Đukanović u ulozi moderatora.\nPrvi Dan italijanskog dizajna je inicijativa Ministarstva spoljnih poslova Italije u saradnji sa Trijenalom u Milanu i Sajmom nameštaja nastala u slavu izuzetnosti italijanskog dizajna u svetu, kao važnog dela italijanske kulture i privrede.U ovu inicijativu biće uključeno 100 “ambasadora” italijanske kulture (dizajneri, preduzetnici, novinari, kritičari, stručnjaci za komunikacije, profesori…) koji će u 100 gradova širom sveta u okviru 100 manifestacija preneti svoja iskustva, projekte i ideje. Oblast dizajna – jedne od najvažnijih industrija Made in Italy poznate u celom svetu – ostvaruje u Italiji fakturisani prihod od 46,8 milijardi evra (2,9% nacionalnog BDP) i zapošljava 995 hiljada ljudi u direktnim i indirektnim poslovima. Inventivnost i originalnost u projektovanju, kvalitet upotrebljenih materijala, brižljiva izrada predmeta, proizvodni proces koji vodi računa o životnoj sredini, o onom ko izrađuje te proizvode kao i onom ko će ih koristiti, zatim vrlo visok nivo grafičkog dizajna pakovanja i reklame jesu one karakteristike koje su italijanski dizajn učinile čuvenim, prestižnim i prepoznatljivim u svetu.\nDana italijanskog dizajna


Vidljivi i nevidljivi troškovi ulaska Crne Gore u NATO -- Plodovi društva -- Sott.net\nSub, 22 Srp 2017 20:04 UTC\nNapomene radi, sumu od 450 hiljada evra saopštilo je Ministarstvo odbrane Crne Gore na osnovu računice prema kojoj se finansijske obaveze prema NATO-u odnose isključivo za "potrebe godišnje članarine" u toj organizaciji, tvrdeći, pritom, da su to jedina sredstva koja je Crna Gora u obavezi da plati. Naravno, radilo se o manipulaciji.\nA manipulacija je očigledna prije svega usled činjenice da SAD kao hegemon i središnja NATO sila imperativno traže od svojih "saveznika" da povećaju domaće izdatke za odbranu na dva odsto BDP-a. To je veoma jasno po ko zna koji put ponovio i američki predsjednik Donald Tramp na samitu u Briselu, kada je glavna poruka "saveznicima" na tom skupu bila da su svi dužni da Americi nadoknade "ogromne svote novca" za njihovu odbranu.\nNaravno, dok razmišljamo o svim ovim brojkama, valja imati na umu da, prije svega, govorimo o zemlji koja je nedavno zbog mnogo manjeg iznosa, voljom trenutne parlamentarne većine, ukinula npr. Zakon o naknadama za majke sa troje i više djece, a čije je ukidanje šef vladajućeg DPS-a Milo Đukanović opravdao konstatacijom da je posrijedi deaktiviranje socijalne bombe koja je tempirana "da uništi javne finansije Crne Gore". Što nedvosmisleno navodi na zaključak da u Crnoj Gori izgleda za sve može da fali - osim za NATO.\nNo, glavna nevolja je u tome što dosad pomenuto nažalost ni izbliza ne govori o ključnim zamkama i opasnostima crnogorskog članstva u Alijansi. Razlog je taj što su dosad pominjani samo direktni (vidljivi) troškovi članstva. A zapravo, prava glavobolja počinje u trenutku kada se počnu analizirati indirektni troškovi pristupanja Alijansi, uzrokovani, prije svega, nametnutom politikom sankcija prema trećoj strani - a koji su u crnogorskom slučaju značajno pogubniji od onih koji se plaćaju direktno.\nTakođe, tu su i dodatne posledice neprijatnih sankcija koje je Crna Gora uvela Rusiji, a koje su rezultirale odgovorom druge strane, pa je Rusija stavila zabranu na uvoz proizvoda kompanije "Plantaže" iz Podgorice, što situaciju čini dodatno komplikovanom.\nBez sumnje, ruski veto ovdje nanosi priličnu štetu jer je izvoz "Plantaža" u Rusiji činio oko 20 odsto ukupnog izvoza te kompanije, a da ne govorimo o šteti po slabašni spoljnotrgovinski bilans zemlje, s obzirom na okolnost da su vina jedan od rijetkih kvalitetnih izvoznih proizvoda koje Crna Gora može da ponudi svjetskom tržištu.\nKada se sve objektivnije analizira i sagleda, sabiranjem direktnih troškova nametnutih od formalnih obaveza u Alijansi, kao i onih indirektnih, nastalih politikom bezuslovnog sprovođenja direktiva od strane NATO-a prema trećim zemljama - oni u slučaju Crne Gore u startu premašuju cifru od stotinjak miliona evra. I to pri najoptimističnijem mogućem scenariju, i sa sasvim izvjesnom tendencijom na gore.\nNa kraju, nameće se zaključak da ulazak u NATO po Crnu Goru, zasad, znači "veću daru nego mjeru". Očigledno je da istinska tajna cijene po kojoj se nešto dobije vrlo često ne leži samo u onom što se plaća, već je prije svega u onom što se gubi.


U Talinu će se, u periodu od 14. do 15. januara 2020. godine, održati sastanak – dvodnevna radionica Svjetske zdravstvene organizacije (SZO) o jačanju međuresorne saradnje interesnih strana u cilju sprečavanja nasilja nad djecom u prioritetnim zemljama.\nCilj sastanka je izgradnja institucionalnih kapaciteta kroz unapređenje razmjene stručnog znanja u oblasti unapređenja društvene podrške za okončanje nasilja nad djecom kroz međusektorsko djelovanje i dalje razvijanje temelja za zajedničko iskustvo i stalnu saradnju širom regiona.\nU skladu s evropskom strategijom SZO „Zdravlje 2020“ koja ističe značaj međusektorskog rada, Regionalna kancelarija SZO za Evropu i Ministarstvo socijalnih poslova Estonije biće domaćini dvodnevne subregionalne radionice u kojoj će međunarodni stručnjaci iz različitih sektora održati savremena predavanja, voditi rasprave u malim grupama i predstaviti studije najbolje prakse u državi, „raspakovati“ pojedinosti INSPIRE o intervencijama zasnovanim na dokazima a sve u cilju sprečavanja nasilja nad djecom. Biće prikazana najbolja praksa iz drugih evropskih država, uključujući i države „Pronalaženja puta“. Uključene će biti interesne strane iz različitih sektora koji se bave sprečavanjem nasilja nad djecom, parlamentarci, nacionalne tehničke kontakt osobe i predstavnici organizacija građanskog društva (OGD) iz svih nordijskih, baltičkih zemalja, kao i Jermenije, Gruzije, Crne Gore i Rumunije.\nDelegaciju Skupštine Crne Gore će predstavljati predsjednik Odbora za zdravstvo, rad i socijalno staranje dr Suad Numanović, predsjednik Odbora za ljudska prava i slobode dr Halil Duković i poslanik Nikola Divanović.


Skoro 1.700 mališana čiji su roditelji korisnici Narodne kuhinje i humanitarne pomoći, ali i djaci pešaci leti odlaze na desetodnevni oporavak u odmaralište Crvenog krsta Srbije u Baošićima. Ministar rada Zoran Djordjević, obišao je mališane i tom prilikom najavio da će tražiti od Vlade Srbije novac da se objekat renovira jer je od izuzetne važnosti za svu decu iz Srbije.\nCrveni krsdt Srbije i ove godine upucuje na oporavak decu korisnike narodnih kuhinja i djake pesake. Sredstva za oporavak dece prikupljena su do građana Beograda tako što je sa martovskom uplatnicom Infostana stigla i pojedinacna kojom se grašani pozivaju da učestvuju u akciji. Pored Beogradjana i Ministarstvo za rad i zaposljavanje opredelilo je 20 miliona za oporavak dece iz 36 sredina u Srbiji. Odmaralište “Krista Djordjević” mora da se održava ali i renovira naglasio je ministar Djordjević\n“Ministarstvo rada podržava svaki ovakav vid rada, pogotovo CKS. Ovo je primer dobre prakse kako bi trebalo brinuti o našoj deci. Potrebno je investiciono ulaganje u ovaj objekat koji je od kapitalnog značaja za drđavu Srbiju.”\nTokom letnje sezone, koja traje od 8. maja do 31. avgusta u Baošićima će boraviti deca iz svih regiona Srbije. Predsednik Crvenog krsta Srbije Dragan Radovanović naglasio je da poseta moru socijalno ugrožene dece ima višestruki značaj.\n“Ministarstvo je najveći donator za boravak dece ovde. Ovom prilikom želim da se zahvalim građanima Beograd , 8.200 porodica je doniralo da bi deca iz socijalno ugroženih porodica dosla na opravak” izjavio je Radovanović\nPredsednik CKS Dragan Radovanovic naglašava toj deci, prema kojima je život bio nevaljao, u kofer treba spakovati i nadu. To je najteži deo posla. Ovde je osmeh jedina valuta\nTokom ovog leta, u realizaciji Letnje škole podmlatka Crvenog krsta Srbije u Baošićima, učestvovaće 57 edukovanih mladih volontera iz 15 organizacija Crvenog krsta.\nRazmena podataka sa Austrijom donosi boljitak građanima\nNacionalna konferecoija o filantropiji\nĐorđević sa MMF: Penzije u skladu sa mogućnostima\nDržavno takmičenje ekipa prve pomoći\nPrekvalifikacijama i obukama do radnog mesta


srbijasport.net - Vesti - Zonske lige - Trener Jasmin Ugljić na klupi Omoljičana\nNedelja, 07.03.2021 00:40\n29.12.2020 Branko Stojkovski\nTrener Jasmin Ugljić i direktor Dragan Lukić\nUprava kluba Vojvođanskog ligaša Mladosti iz Omoljice koji je prvi deo završio na prvom mestu postavila je novog mladog trenera Jasmina Ugljića koji je punih osam godina proveo u srpskoligašu Dinamo 1945,a poslednjih šest meseci radio je u Omoljici kao pomoćnik seniorskog tima. Direktor kluba Dragan Lukić posle postavljanja trenera Ugljića rekao je:\n- Posle održanog sastanka čelnika kluba odlučili smo da u nastavku sezone ukažemo poverenje i da tim predvodi trener Ugljić. Posle razgovora sa njim koji je prihvatio našu ponudu svi zajedno verujemo da će uspešno odraditi svoj posao. Želimo da sa njim ostanemo na čelu tabele i da se plasiramo u viši rang.-\nDa li će biti pojačanja u ovom prelaznom roku.\n-Kostur tima ostaje isti i niko od igrača nije najavio odlazak,a što se tiče pojačanja sigurno je da treba da se pojačamo sa nekoliko fudbalera. Ovih dana ću razgovarati sa trenerom Ugljićem i napraviti spisak igrača koji su potrebni ovom timu kako bi u nastavku sezone imali još jači i bolji tim.- rekao je Lukić.\nMladi trener Jasmin Ugljić posle prihvatanja da sedne na klupi Mladosti rekao je:\n- Posle razgovora sa direktorom Lukićem prihvatio sam poziv ljudi iz kluba i obećavam dobar rad i verujem da ćemo zajedno napraviti uspešne rezultate. Dobro poznajem situaciju u klubu kao i igrače koji su klubu i očekujem da zajedničkim snagama možemo do vrha tabele na kraju sezone što je glavni cilj ove sezone.-\nPreuzeli ste ekipu koja je osvojila jesenju titulu i prvo okupljanje je zakazano za početak februara kada ćete izvršiti prozivku i početi sa pripremama za prolećni deo sezone\n- Očekuje me nimalo lak zadatak i znam da će biti teško i neizvesno proleće. U ligi ima dosta kvalitetnih ekipa i pored nas izdvojile su se još Naftagas, Jedinstvo (BK) i Kikinda 1909 koji su glavni kandidati za ulazak u viši rang. Imamo dobar sastav i ukoliko odigramo na svom nivou mislim da možemo da se plasiramo u viši rang.-završio je Ugljić.\nKrajina 0 : 6 Jedinstvo (BK)\nProleter 4 : 3 Budućnost\nOFK Kikinda 1909 2 : 0 Borac\nSloga 2 : 0 ŽAK\nBegej 5 : 0 Radnički (S)\n1 Jedinstvo (BK) 17 12 3 2 39\n2 OFK Kikinda 1909 17 12 3 2 39\n3 Mladost 16 11 4 1 37\n5 Begej 17 9 1 7 28\n6 Omladinac FAM 16 9 0 7 27\n7 Sloga 17 8 3 6 27\n8 Proleter 17 9 0 8 27\n9 Borac 17 8 1 8 25\n12 Radnički (K) 16 6 1 9 19\n14 Krajina 17 4 2 11 14\n15 Crvena zvezda 17 3 4 10 13\n16 Banat 16 3 3 10 12\n17 Radnički (S) 17 3 0 14 9


ALBANSKA VOJSKA PREUZELA KOMANDU NAD NATO! Kontrolišu granicu sa Rusijom (FOTO)\nAutor: Glas javnosti 01.01.2022. u 09:18\nKontigent albanske vojske preuzeo je komandu nad snagama NATO-a na granici sa Rusijom, prenosi kosovska štampa.\nVest je objavljena putem objave na zvaničnom sajtu Prisustva NATO-a na "Fejsbuku", gde su objavljene slike sa ceremonije, navodi portal Kosovo online.\n"Albanski kontingent Letonske borbene grupe nedavno je održao ceremoniju prenosa vlasti u logoru Adazi. Želimo da se zahvalimo članovima koji odlaze kući na neumornom radu i posvećenosti i želimo dobrodošlicu budućim članovima u misiju", navodi se na Fejsbuk stranici NATO Letonske borbene grupe.\nod Miro u 20.01.2022 13:51:29 h\nODKB u panici !


TotalCar.rs » Povratak Copena\nDaihatsu, novo, roadster, TOP\n0 komentara 16125 pregleda\nU poslednje vreme mogu se čuti informacije potekle od insajdera iz Daihatsu kompanije da se u njoj odvija razvoj novog Copena uz pomoć Toyote, koja pomaže pri konstrukciji potpuno novog motora.\nPrethodni Copen ranije je pokretao mali turbo motor od 660cc, a on je zamenjen ekonomičnijom 1.3-litarskom jedinicom kako bi se išlo u korak sa pravilima o emisiji štetnih gasova.\nNovi automobil će se po svemu sudeći vratiti svom originalnom dvocilindarskom benzincu od 900cc. Koristiće identičnu tehnologiju kao i TwinAir koji se nalazi u gradskom automobilu Fiatu 500. Njegova emisija ugljen-dioksida iznosiće 80g/km.\nOvo je još jedan primer upotrebe manjih motora u liniji od strane proizvođača. Isti motor mogao bi se naći u novoj generaciji Toyotinog iQ gradskog automobila. Ipak, insajderski izvori kažu da nisu u planu turbo ili dizel verzija.\nNovi minijaturni roadster će verovatno biti duži i širi od prethodne generacije. Razlog tome je poštovanje globalnih sigurnosnih propisa. Očekuje se da će imati stari sklopivi tvrdi krov iako će i dalje predstavljati jedan od najeftinijih načina da osetite vetar u svojoj kosi tokom vožnje.\nDaihatsu planira da ga lansira na evropsko tržište 2013. godine.


Mićić: Nema niti može biti saglasnosti za smještaj migranata u Bijeljini - Televizija K3\nMićić: Nema niti može biti saglasnosti za smještaj migranata u Bijeljini\nGradonačelnik Bijeljine Mićo Mićić izjavio je danas da nema, niti može biti, saglasnosti za smještaj migranata u ovom gradu.\n– Nikada nismo dali takvu saglasnost i ne pitam se ja. Nisu me kontaktirali stranci, niti me ko pitao, niti imam nadležnost da pričam o smještaju migranata – rekao je Mićić. On kaže da je na početku velike migrantske krize u BiH govorio o humanim aspektima, u smislu da Kancelarija za strance, koja je u Bijeljini smještena u kasarni, radi i subotom i nedjeljom kako migranti ne bi čekali na prijavu.\nU ime Koordinacionog tijela Vlade Republike Srpske Miloš Stevanović je rekao da postoje zaključci Vlade koji se precizno poštuju i gdje se, uz dužno poštovanje svih humanitarnih principa, navodi da Republike Srpske ne može dozvoliti da se migranti ovdje naseljavaju.\n– Mogu sa sigurnošću da kažem da niti grad Bijeljina, niti bilo koja jedinica lokalne samouprave u Republici Srpskoj, nije nikada dala saglasnot za smještaj migranata na teritoriji Republike Srpske – istakao je Stevanović.\n– Mi smo im pomagali na razne načine, kao i policiji, a migranti su svi tražili da idu prema Sarajevu – naveo je Stevanović i poručio da smještaja migranata u Republici Srpskoj svakako neće biti.\n– Odredili smo mjesto gdje bi bio prihvat – ako bi došli iz Loznice onda bi u Janju i eventualno im obezbijedili dalji transport, a ako bi došli iz pravca Pavlovića mosta i tu smo se dogovorili da bude u eko kampu u Amajlijama – rekao je tada Mićić.\nI UN u nedavnom saopštenju navode da se u BiH prepoznaje nesrazmjeran teret koji imaju vlasti Unsko-sanskog kantona i lokalne zajednice pogođene velikim brojem migranata i azilanata bez odgovarajućih sredstava ili rješenja. Takođe, UN zahtjevaju od vlasti u BiH da odmah identifikuju i stave na raspolaganje nove lokacije za prihvat migranata, po mogućnosti izvan Unsko-sanskog kantona.


Švedska namijenila 35 mil KM za projekte u BiH tokom 2018. - FinConf News\nŠvedska namijenila 35 mil KM za projekte u BiH tokom 2018.\nAmbasador Švedske u BiH Anders Hagelberg izjavio je u srijedu, 6. juna, u Sarajevu da je ta zemlja u ovoj godini za različite projekte u BiH namijenila 35 mil KM.\n– Prema nekim istraživanjima, ljudi sa ovih prostora su veoma uspješni u Švedskoj i jedna su od najbolje integrisanih grupa i našoj zemlji. Većina švedskih investicija u BiH potiče od ljudi koji su porijeklom iz BiH – istakao je Hagelberg uoči početka konferencije pod nazivom “Vizije za budućnost – Trgovinsko partnerstvo Švedske i BiH u 2018. godini i budućnosti”.\nHagleberg je rekao novinarima da je akcenat jučerašnjeg skupa stavljen na preduzetništvo, jer u Švedskoj ima mnogo uspješnih ljudi koji su porijeklom iz BiH, a koji žele da doprinesu njenom razvoju.\nPredsjednik Spoljnotrgovinske komore BiH Ahmet Egrlić rekao je da robna razmjena Švedske i BiH iznosi nešto više od 77 mil KM, te da BiH ima suficit kada je riječ o pokrivenosti uvoza izvozom.\nPrema njegovim riječima, u narednom periodu trebalo bi riješiti neke postojeće barijere da bi izvoz u Švedsku bio povećan.\n– BiH u Švedsku izvozi skoro 100 mil KM različitih proizvoda koji su našli svoje kupce u toj zemlji i to nam daje garanciju da možemo proširiti taj asortiman i potražiti neke nove kupce, te da nam na taj način Švedska postane jedno od najznačajnijih tržišta – rekao je Egrlić.\nZamjenik ministra spoljne trgovine i ekonomskih odnosa BiH Mato Franjičević rekao je da su od 2009. godine do kraja prošle godine ukupna ulaganja u BiH iznosila nešto manje od 1,5 mil KM, što je zaista malo.\n– Relativno smo zadovoljni obimom robne razmjene Švedske i BiH, a nešto manje zadovoljni kada je riječ o direktnim investicijama Švedske u BiH – istakao je on i dodao da raduje činjenica da su ta ulaganja iz godine u godinu veća, te da se nada da će taj proces biti nastavljen i da će ova konferencija pomoći da stvari krenu još bržim tempom.\nPreduzetnici i kompanije iz Švedske i BiH prisutni su na domaćem tržištu u oblastima kao što su prerada hrane i poljoprivreda, proizvodnja, livenje metala, IT i digitalizacija, analiza tržišta i inovacije.\nKompanija m:tel isplaćuje 34,6 mil KM dividende krajem juna\nVlada FBiH utvrdila Prijedlog zakona o doprinosima – Zbirna stopa doprinosa smanjena na 33,5%\nEkonomija Centralne i Istočne Evrope je na prekretnici – Jugoistok može da hrani Evropsku Uniju\nBDP zemalja Centralne i Istočne Evrope (CIE) je porastao do rekordnih nivoa, a validnost njihovih modela...\n22/08/2018 Sanja Bogdanovic 0\nNjujorška berza mogla bi da sruši istorijski rekord\nRast na Njujorškoj berzi ove nedjelje bi mogao da postavi rekord po dužini u istoriji trgovanja...\n21/08/2018 Sanja Bogdanovic 0\nIstorijski dan za Grčku – Od danas na svojim nogama\nZa Grčku je danas istorijski dan, jer se završava gotovo decenija spoljne finansijske pomoći. Vlada predvođena...


22. septembar 2021. Predsednik Narodne skupštine Ivica Dačić sa delegacijom Guvernata i Privredne komore Aleksandrije\nPredsednik Narodne skupštine Republike Srbije Ivica Dačić primio je danas privrednu delegaciju iz Egipta, na čelu sa guvernerom Aleksandrije Mohamedom el Šerifom i predsednikom Privredne komore Aleksandrije Ahmedom Elvakilom.\nNa početku sastanka, predsednik Narodne skupštine Ivica Dačić je poželeo dobrodošlicu privrednoj delegaciji i rekao da narode Srbije i Egipta vezuje iskreno višedecenijsko prijateljstvo i da treba da nastavimo da ga unapređujemo, pre svega jačanjem saradnje u oblastima od zajedničkog interesa.\nPredsednik Skupštine Dačić ocenio je da su politički i parlamentarni odnosi tradicionalno dobri, prijateljski i partnerski, ali da postoji puno prostora za jačanje saradnje u drugim oblastima, naročito ekonomske i privredne saradnje, s obzirom da je Egipat afrička država sa možda najvećim brojem potencijala za povećanje razmene, usled stepena razvoja i blizine.\nGuverner Aleksandrije Mohamed el Šerif izrazio je zahvalnost na prijemu, te saopštio da je ovo prva poseta privredne delegacije iz Aleksandrije Srbiji. Istakao je veliko zadovoljstvo što su tokom posete imali više nego uspešne sastanke sa predstavnicima Ministarstva privrede, grada Novog Sada i Pokrajinske vlade, Privredne komore Novog Sada, kao i da su potpisali Sporazum o saradnji sa gradom Novim Sadom.\nPredsednik Privredne komore Aleksandrije Ahmed Elvakil izrazio je nadu da će u skorijem periodu imati prilike da organizuju više sastanaka sa privrednicima, kako bi kroz direktne kontakte sa njima razgovarali o unapređenju privredne saradnje. Rekao je da u delegaciji između ostalog ima i predstavnika kompanija koje se bave uvozom i izvozom voća i povrća, koji su posebno zainteresovani za proizvode iz Srbije.\nNa kraju sastanka, predstavnici egipatske delegacije uputili su poziv predsedniku Narodne skupštine Dačiću da poseti Aleksandriju, istakavši da je to jedan od najstarijih i najlepših gradova na Mediteranu.


Frenki Simatović na privremenoj slobodi\nMeđunarodni sud u Hagu pustio je na privremenu slobodu bivšeg operativca Službe državne bezbednosti (SDB) Srbije Franka Simatovića-Frenkija, kome sudi po optužnici za ratne zločine u Hrvatskoj i BiH od 1991. do 1995. godine.\nIz odluke sudija, sa koje je danas skinuta oznaka poverljivosti, proizlazi da je Simatović pušten iz pritvora u Sheveningenu (Scheweningen) 8. decembra.\nSuđenje će, kako se očekuje, biti nastavljeno u trećoj nedelji januara.\nPo optužnici, ta zlodela počinile su formacije pod kontrolom SDB Srbije, odnosno Stanišića i Simatovića, poput Crvenih beretki i Srpske dobrovoljačke garde koju je vodio Željko Ražnatović Arkan.\nPosle prvog sudjenja, koje je, nakon jednog neuspelog pokušaja, počelo 2009, prvostepeno veće Haškog tribunala oslobodilo je, 29. maja 2013., Stanišića i Simatovića krivice po svih pet tačaka optužnice.


EXIT i NIS nastavljaju konkurs: Youth Heroes - Infostud | Prijemni Upis\nEXIT i NIS nastavljaju konkurs: Youth Heroes\nRok za konkurisanje: 18.02.2018.\nEmail adresa za prijavu: exitfoundation@exitfest.org\nLink za prijavu: http://www.youth-heroes.org/index.html\nEXIT fondacija u saradnji sa Naftnom industrijom Srbije nastavlja višegodišnju kampanju "Youth Heroes", koja ima za cilj promovisanje pozitivnih uzora u društvu i unapređenje uslova za ostanak mladih talenata u Srbiji.\nEXIT i NIS već treću godinu zaredom objavljuju konkurs "Youth Heroes" za mlade heroje Srbije iz ukupno četiri oblasti: obrazovanja i nauke, preduzetništva i kreativnih industrija, društvenog aktivizma i kulture i umetnosti.\nKonkurs će biti otvoren do 18. februara 2018. godine, a nosioci titule "Youth Heroes" biće proglašeni na proleće 2018. godine.\nOdabrani vredni i uspešni mladi ljudi dobiće zasluženo priznanje i medijsku promociju, dok će njihova dostignuća biti predstavljena vršnjacima i široj javnosti putem medija, navodi se u saopštenju.\nSvi pobednici dobiće ulaznice za festivale EXIT, Sea Star i Sea Dance, poklon paket od izdavačke kuće "Vulkan" i kurseve za lično usavršavanje HR centra, a prvoplasirane u svakoj kategoriji očekuje i novčana nagrada u iznosu od 100.000 din.\n"Ključna borba danas u Srbiji je zadržavanje i privlačenje mladih talenata, te je za zajednički cilj potrebna sinergija i saradnja svih postojećih snaga da bi ova tema postala prioritet u društvu," navode pokretači konkursa.\nŽelja pokretača konkursa je da se mladi heroji u Srbiji izvuku iz anonimnosti, predstave javnosti i promovišu kako bi postali inspiracija, ponos i uzor za cele generacije, te kako bi se u društvu stvorila povoljna klima za normalan život i razvoj talentovanih mladih ljudi.\n"Mladi heroji su svi oni mladi ljudi koji stvaraju u tišini i postižu velike uspehe, osvajaju medalje na međunarodnim naučnim takmičenjima, unapređuju svoju lokalnu zajednicu, stvaraju vrhunska umetnička dela, osmišljavaju kreativne poduhvate i pokreću uspešne kompanije, ali su nedovoljno vidljivi," navodi se u saopštenju.\nPrve dve generacije "Youth Heroes" su već pokazale da imamo fantastične mlade ljude poput humanitarnih aktivista Nikole Rankovića i Jovana Milića, mladih naučnika i izumitelja poput Mihajla Sporića i Valerije Spasojević, i mnoge druge mlade heroje Srbije.\nPravo prijave na konkurs imaju svi mladi sa državljanstvom Srbije ili sa prebivalištem na teritoriji Republike Srbije uzrasta od 15 do 30 godina koji imaju posebna dostignuća, nagrade, priznanja iz oblasti obrazovanja i nauke, preduzetništva i kreativnih industrija, društvenog aktivizma, kulture i umetnosti.\nPrijavni formular dostupan je sajtu youth-heroes.org, a prijave sa konkursnim obrascem treba poslati na email exitfoundation@exitfest.org do 18. februara 2018. godine. Mlade heroje mogu nominovati organizacije, institucije, mediji i zainteresovani pojedinci ili se mogu prijaviti samostalno.


"Pitanje je kada će teroristi početi sa napadima" | KoSSev\nPortparol policije Baki Keljani kaže da su ti ljudi uhapšeni zbog nelegalnog posedovanja oružja.\nIguman manastira Visoki Dečani Sava Janjić ovo saopštenje naziva "vređanjem zdravog razuma" .\nZa srpsku stranu jasna poruka da se radi o pokušaju terorističkog napada, za kosovske vlasti uobičajena situacija u kojoj su četiri osobe u bliziini manastira uhapšene samo zbog nelegalnog oružja.\nKod uhapšenih je između oslaog pronađen "kalašnjikov" sa nekoliko okvira municije, pištolj, kao i literatura islamističke sadržine. Saopštenje kosovske policije za direktora Kancelarije za Kosovo i Metohiju Marka Đurića je cinično.\n"Potpuno je jasno da je reč o verskim i političkim ekstremistima i fundamentalistima koji su došli da ili nekoga zastraše ili pokušaju nešto još gore. I stoga mislim da bi pokrajinske institucije sa dužnom ozbiljnošću da se odnose prema toj problematici, a ne da to pitanje instrumentalizuju i koriste kao jedno neosnovano štićenje onih koji su odgovorni za takvo ponašanje mislim da je to ponašanje radikalizam terorizam i da na taj način treba da bude kvalifikovano od strane pravosudnih organa," rekao je Đurić.\nStručnjaci za terorizam navode da ni Srbija ni Kosovo ovakve slučajeve ne bi trebalo olako da shvate i da ovakav incident predstavlja pretnju za čitavo kosovsko društvo.\n“Nije pitanje da li će islamislti početi da vrše napade na Kosovu nego kada će početi. Sa područja KiM je preko 200 ljudi prema nekim informacijama otišlo u redove Islamske države da se bori, a neutvrđeni broj Albanaca sa KiM koji je otišao preko trećih država u Siriju i Irak je još uvek tamo. Treba imati u vidu da je ta mreža islamistička na Kosovu veoma prisutna, veoma jaka“, rekao je profesor Fakulteta za bezbednost Zoran Dragišić.\nBez obzira na probleme između kosovske i srpske strane, borba protiv terorizma trebalo bi da bude zajednička aktivnost.\n"Islamska država je nova činjenica kako za nas tako i za evropske države. Tako da ti incidenti se ovde dešavaju i to za nas predstavlja poseban problem. Činjenica da se već hiljadama broje ljudi sa Balkana koji se bore u redovima ID i da su njihovi kraci ovde vrlo prisutni. Sa druge strane mislim da građani ne treba da budu uznemireni," dodaje Dragišić.\nZamenik kosovskog ministra unutrašnjih poslova Milan Radojević najavljuje da će biti proširena istraga protiv četvorice uhapšenih kako bi se utvrdilo da li postoje elementi terorizma ili verskog ekstremizma u ovom slučaju.


Bliski istok i Afrika | CeGIT\nCeGIT / Analize / Bliski istok i Afrika\nAutor\tMarija Vuković\nOdluka francuskog predsednika Emanuela Makrona da tokom konferencije za štampu održane 10. juna 2021. godine, najavi kraj operacije Barkan u svom dosadašnjem obliku, čini se da je istovremeno otvorila nekoliko izuzetno značajnih bezbednosnih pitanja. Najvažnije među njima nesumnjivo se ticalo dalje sudbine afričkog regiona Sahel - oblasti koja se proteže od obala Atlantika i Senegala...\nGledano po površini koju zauzima, Republika Džibuti treća je najmanja država afričkog kontinenta, sa manje od milion stanovnika. No, i pored toga u poslednjih nekoliko godina nalazi se u žiži interesovanja najvećih svetskih sila. Ova zemlja gotovo da ne raspolaže prirodnim resursima, te je vlada ove zemlje s početkom 21. veka počela izvore prihoda da...\nNajnovija kriza u tekućem izraelsko-palestinskom konfliktu, koja je počela 10. maja 2021. godine, završena je sporazumom o prekidu vatre postignutom 11 dana kasnije. Ovaj oružani sukob između Izraelskih odbrambenih snaga i Hamasa – obeležen protestima i neredima, izraelskim vazdušnim napadima na Pojas Gaze i prvim raketnim napadima Hamasa na Jerusalim od 2014. godine – dogodio...\nIako su od održavanja poslednjih izbora u Centralnoafričkoj Republici prošla gotovo četiri mjeseca, oružani sukobi u ovoj državi ne jenjavaju, a prijetnja od izbijanja humanitarne krize sve je veća. Sukobi su kulminirali objavom vanrednog stanja 21. januara ove godine, kada je grupa pobunjenika izrevoltirana zbog reizbora Fosten-Arkanž Tuadera za predsjednika zemlje zauzela prestonicu države, grad...\nNestabilna bezbednosna situacija u Etiopiji i sukobi koji prete da se preliju u region, već nekoliko meseci zadaju muku većini zemalja Afričkog roga. Zategnuti odnosi između tamošnje federalne vlasti i lokalne vlasti u regionu Tigraja, doživeli su kulminaciju nakon navodnog napada tigrajskih snaga na federalni štab u glavnom gradu ovog regiona Mekeleu, novembra meseca prošle...\nRuska Federacija u protekloj deceniji veliki deo svojih spoljnopolitičkih napora usmerava ka jačanju prisustva na afričkom kontinentu. Koristeći se različitim sredstvima od vojne saradnje i trgovine naoružanjem, preko prisustva privatnih vojnih kompanija i podrške lokalnim režimima, kao i upotrebom meke moći, Rusija nastoji da učvrsti svoj uticaj u ovom veoma volatilnom području i da na...\nSve učestaliji teroristički napadi koji se dešavaju na teritoriji Mozambika, ponovo su uzdrmali inače jako lošu bezbjednosnu situaciju na jugoistoku afričkog kontinenta. U žižu svjetske javnosti nedavno je dospjelo selo Muatide, gde je militanta grupa pod nazivom Ansar Al Suna još početkom novembra mjeseca prošle godine zarobila 50 ljudi, da bi im potom ritualno odsjekli...\nKatarska diplomatska kriza, koja je počela 2017. godine, ogolila je sve probleme unutar Saveta za zalivsku saradnju (GCC) i dodatno pojačala tenzije u inače nestabilnom regionu. Saudijska Arabija, UAE, Bahrein i Egipat uveli su Kataru morski, vazdušni i kopneni embargo i nametnuli listu zahteva koje treba da ispuni da bi došlo do normalizacije odnosa. Kriza...\nRadikalni islamizam kao faktor destabilizacije Nigerije\nKada je krajem novembra meseca prošle godine odjeknula vest o napadu kriminalnih bandi na džamiju u nigerijskoj državi Zamfari, prilikom koga je tokom molitve ubijeno pet, a oteto više od trideset vernika, svetska javnost ponovo je usmerila pažnju na dešavanja u ovoj afričkoj zemlji. Nedugo zatim u istom regionu u gradu Kankari, u susednoj nigerijskoj...\nStanovnici Južnog Sudana okupili su se jula 2011. godine na ulicama Džube da bi svjedočili istorijskom trenutku, proglašenju nezavisnosti i međunarodnog priznanja najmlađe države na svijetu. Time je stavljena tačka na četrdesetogodišnji rat između muslimanskog sjevera i većinski hrišćanskog juga, koji je po ovu zemlju imao devastirajuće posljedice. Najduži sukob u istoriji afričkog kontinenta odnio...


Građani Požege, njih nekoliko stotina, protestovalo je juče zbog odluke lokalne vlasti, koju predvodi SNS, da za 12 miliona dinara kupi parcelu i nelegalni objekat čiji su vlasnici suprug i dever Zorice Mitrović (SNS), predsednice požeške skupštine.\nTokom građanskog protesta na trgu, koji je, kako navodi “Danas”, protekao mirno i bez stranačkih obeležja, okupljeni su zatražili da se hitno obustavi kupovina nelegalnog objekta i poništi odluka o kupovini, koju je nedavno usvojila lokalna skupšina. Požeška vlast, kako je N1 izveštavao, obrazložila je kupovinu rešavanjem pitanja protivpožarne zaštite i dobijanja, posle 20 godina, upotrebne dozvole sportske hale. Građani su zatražili od Ministarstva državne uprave i lokalne samouprave (MDULS) da se hitno uključi u rešavanje problema i da sugeriše SO Požega da ukine spornu odluku ili da je samo Ministarstvo poništi, ukoliko to u roku od mesec dana ne učini požeška skupština. Nelegalni građevinski objekti prema zakonskim propisima ne mogu biti predmet kupovine, objasnio je za N1Simo Stokić, stručnjak za građevinsko zemljište i legalizaciju. “Oni umesto da uklone nelegalni objekat, otkupljuju ga za astronomsku cenu. Znači, cena nelegalnog objekta dostigla je višu cenu nego da je legalan. Radi se o veoma drskom ponašanju, o skandalu u opštini Požega”, istakao je Stokić.\nOd premijerke Ane Brnabić i MDULS zatraženo je da u roku od deset dana nalože Državnoj revizorskoj instituciji da obavi finansijsku kontrolu opštinske uprave u Požegi i da taj izveštaj bude dostupan javnosti i istražnim organima. A učesnici protesta pozvali su i lokalne medije – TV Požega i Radio Požega, da u skladu sa Zakonom o informisanju, objektivno i nepristrasno izveštavaju javnost o radu lokalne samouprave. Inače, Agencija za borbu protiv korupcije pokrenula je postupak provere da li su odbornici SO Požega omogućili sukob interesa i trgovinu uticajem.\nSAD ne odustaju od pooštravanja sankcija Severnoj KorejiStefanović: Cilj da sva prometna mesta pokrijemo video-nadzorom


19-02-2020 14:38 Srbija Politika\n- Poledici je bila izrečena mera zabrane prilaženja, sastajanja i komuniciranja sa svedocima koji su zaposleni u tom ministarstvu i „Infrastrukturi Železnice” i posećivanje određenih mesta, to jest prostorija Ministarstva u kojem je zaposlen. Međutim, ta mera je u međuvremenu ukinuta, pošto su saslušani svedoci i on se nakon proteklih praznika ekspresno vratio na posao - objašnjavaju dobro obavešteni izvori.\n- Poledica je u Vladu stigao oko 13 sati. Ministarka ga je dočekala ispred zgrade, a u kabinetu su bili i svi ostali pomoćnici i državni sekretari iz ministarstva saobraćaja. Bilo je je i aplauza i suza... - kaže sagovornik koji je prisustvovao sceni "dočeka" Poledice.\nPročitajte OVDE kakav skandal trese prestonicu Srbije.


Mediji u borbi protiv korupcije - EU Delegacija u Srbiji\nPod nazivom “Novinari kao partneri u borbi protiv korupcije” ovaj skup je ukazao na niz problema sa kojima se suočavaju organizacije i pojedinci u borbi protiv korupcije.\nOtvarajući skup direktorka Agencije za borbu protiv korupcije Tatjana Babić izjavila je da institucije u Srbiji, pre svih pravosudje, treba da budu efikasnije i oslobodjene uticaja politike.\nŠef za informisanje komunikaciju i medije u Delegaciji EU u Srbiji Ramunas Janušauskas poručio je da EU podržava napore Srbije u borbi protiv korupcije. On je međutim ukazao da bi za iskorinjevanje korupcije “treba ojačati slobodu izražavanja i medija, nezavisne nadzorne institucije, odgovornost i vladavinu prava u celini“.\nOn je podsetio na nedavni napad na članicu Saveta za borbu protiv korupcije, gđu Miroslavu Milenović, koja je radila na izradi izveštaja o medijima poručio da „svaki napad, bilo fizički ili u vidu pretnji medijima, civilnom društvu i istraživačkim novinarima koji se bave pitanjem korupcije u vladinim ili nezavisnim institucijama, moraju biti brzo rešeni od strane nadležnih organa, a njihovi počinioci privedeni pravdi“.\nJanušauskas je rekao i da „ovogodišnji izveštaj Evropske komisije ističe da slučajevi korupcije koje iznose mediji još uvek nisu u potpunosti istraženi i procesuirani u Srbiji. Nadamo se da će se sprovođenjem akcionog plana za poglavlje 23 ovakva situacija promeniti“ rekao je Ramunas Janušauskas.\nGovoreći o medijima predsednica Udruženja novinara Srbije Ljiljana Smajlović navela je da je neophodna transparentnost tokova novca u finansiranju medija kako iz državnih, tako i iz stranih izvora i medjunarodnih organizacija.\nPredsednik Nezavisnog udruženja novinara Srbije Vukašin Obradović smatra da je država generator korupcije u medijima a da su se „umesto boraca protiv korupcije mediji su se pretvorili u deo koruptivnog lanca.“\nPredsednik Saveta za borbu protiv korupcije Miroslav Milićević ukazao je na pojavu autocenzure, koja je, kako je ocenio, zbog nezaposlenosti postala egzistencijalna kategorija.


Tasovac: Neće biti nacionalnih penzija\nMinistar kulture i informisanja u Vladi Srbije Ivan Tasovac izjavio je da nacionalne penzije u kulturi ove godine neće biti dodeljene jer su se "pretvorile u ruglo i ismevanje".\nPrema njegovim rečima, nacionalne penzije su najbolji dokaz u šta se pretvaraju naše najbolje namere ako se sprovode bez pravog institucionalnog okvira - u ruglo i ismevanje i naših građana, i kulture i, na kraju, u ismevanje ljudi koji su toj istoj kulturi dali svoj doprinos.\n"Sve dok se ne učvrste mehanizmi i profesionalni kriterijumi, nećemo dodeljivati nove nacionalne penzije, svesni da će time neki ljudi koji su kulturu zaista zadužili biti oštećeni. Ali ova agonija mora da se prekine", rekao je Tasovac nedeljniku NIN.\nPovodom ocene da je njegov zahtev da se novi rukovodioci institucija kulture biraju na konkursima koje su raspisali stari Upravni odbori nije dao očekivane rezultate, Tasovac je rekao:\n"Zavisi kakve ste rezultate očekivali. Naša strategija je bila da podignemo zavesu sa stanja u srpskoj kulturi, o kojoj mnogi i danas misle da bi cvetala samo da je više para i ministarske empatije. Kako drugačije pokazati i građanima, i političkoj eliti, i kulturnoj eliti samoj, kakvo je stanje u kulturi, nego na taj način?" "Kako drugačije pokazati da većina upravnih odbora nije u stanju da izvede regularan, pošten i transparentan izbor operativnog direktora ili upravnika svoje institucije, koji će biti u njenom i interesu građana - kako drugačije nego da im date šansu da to urade", rekao je on.\nKako je najavio Ministarstvo će povući adekvatne i odlučne poteze u skladu s tim saznanjem.


Izbeglice iz Ukrajine stigle u Vranje - Bujanovačke\nPočetna DRUŠTVO Izbeglice iz Ukrajine stigle u Vranje\nBujanovac, Vranje, 14. mart 2022. Prve izbeglice iz Ukrajine stigle su u Vranje i smeštene su u poseban centar za smeštaj onih koji dolaze iz ratom zahvaćenih područja te zemlje, saopšteno je iz Komesarijata za izbeglice i migracije.\n„Svoj dom u našem centru našle su četiri porodice. Reč je o ženama sa decom koje su došle iz Kijeva, Donbasa i drugih mesta Ukrajine“, kažu u Komesarijatu.\nKako je saopšteno, u Vranju su renovirani smeštajni kapaciteti za izbeglice, na raspolaganju su im dvokrevetne, trokrevetne i višekrevetne sobe, u zavisnosti od brojnosti porodice, kao i trpezarija, dnevni boravak, dečji kutak i zdravstvena ambulanta.\nKorisnici imaju pristup internetu, a o njihovim potrebama brinu zaposleni u Komesarijatu za izbeglice i migracije.\nU Srbiju je od 25. februara do 9. marta ušlo ukupno 6.784 državljana Ukrajine, a izašlo njih 5.721, rekao je ranije ministar unutrašnjih poslova Aleksandar Vulin.\nTAGizbeglice ukrajina vranje\nPrevious PostFilip iz Levosoja među najboljim matematičarima okruga Next PostDomu zdravlja nedostaju vozači i medicinsko osoblje, Đerlek najavio pomoć


BiH neće ispoštovati rok: Dodatna pitanja EK bez odgovora - RTV Doboj\nSARAJEVO, BANJALUKA – Bosna i Hercegovina početkom oktobra trebalo bi da dostavi odgovore na dodatna pitanja iz upitnika Evropske komisije, ali kako stvari sada stoje od toga neće biti ništa i u najboljem slučaju to bi moglo biti završeno tek krajem ove godine.\nU Direkciji za evropske integracije (DEI) BiH nisu željeli ni potvrditi ni demantovati ove inforamcije, ističući da niko sa sigurnošću ne može reći da li će u roku koji Evropska komisija očekuje biti dostavljeni odgovori na dodatna pitanja.\n“Imamo prethodno iskustvo s odgovaranjem i činjenica je da mehanizam koordinacije funkcioniše. S obzirom na to da je princip odgovoranja na dodatna pitanja isti kao i ranije, od radnih grupa zavisi da li će posao biti završen u roku koji se očekuje. U ovom trenutku niko sa sigurnošću ne može reći da li će ili neće biti odgovoreno u roku”, rekla je Marina Kavaz-Siručić, potparol DEI BiH.\nEvropska komisija 20. juna proslijedila je BiH 655 dodatnih pitanja na upitnik uz napomenu da će cijeniti ukoliko se na njih odgovori u roku od tri mjeseca. Najviše dodatnih pitanja odnosi se na politički kriterijum, i to njih 106, a upravo na tim pitanjima se mogu očekivati najveći problemi. Recimo, jedno od pitanja na koje treba odgovoriti je: “Zašto trinaest odluka Ustavnog suda BiH nije do danas izvršeno? Koji su razlozi?\nDobro upućeni u proces odgovora na upitnik i dodatna pitanja Evropske komisije kažu da neće biti lako ni navesti detaljne informacije o stranim terorističkim borcima povratnicima i njihovim porodicama, kao i o stvarnom i opravdanom krivičnom gonjenju i kažnjavanju aktivnosti povezanih sa stranim terorističkim borcima, kao ni to šta se planira preduzeti i u kojem roku kada su u pitanju dvije škole pod jednim krovom.\nJedan od članova Radne grupe s kojim smo razgovarali kaže da je gotovo sigurno da do početka oktobra neće biti odgovoreno na dodatna pitanja, između ostalog i zbog toga što će narednih mjesec dana biti kampanja za predstojeće izbore, te da se tek nakon 7. oktobra može očekivati konkretniji rad na tim pitanjima.\n“Trenutno se tek pripremaju odgovori, nakon čega ih treba verifikovati, pa razgovarati o onome na šta nije odgovoreno, pa onda sve to treba potvrditi u Savjetu ministara BiH”, ispričao je jedan od članova Radne grupe koja radi na pitanjima iz upitnika Evropske komisije, dodajući da je gotovo sigurno da će i na neka od dodatnih pitanja zadnju riječ dati Kolegijum za evropske integracije, koji, između ostalog, čine premijeri entiteta i predsjedavajući Savjeta ministara BiH.\nPored pitanja u vezi s političkim kriterijumima, vlasti u BiH moraće odgovoriti i na 33 dodatna pitanja u vezi s ekonomijom, zatim 43 pitanja iz socijalne politike i zapošljavanja, 39 koji se tiču transportne politike, 36 iz oblasti obrazovanja i kulture, a tu su i dopune na ranije poslate odgovore.\nPodsjećanja radi, Evropska komisija BiH je početkom decembra 2016. godine dostavila 3.242 pitanja, a vlasti su same sebi zadale rok od šest mjeseci da odgovore na sva pitanja, što naravno nije urađeno. BiH je to uradila tek u februaru ove godine i jedina je koja je duže od godinu dana radila taj posao.\nInače, upitnik Evropske komisije neophodan je u pripremi mišljenja o zahtjevu za članstvo BiH u EU.\nNeka od pitanja koja čekaju rješenje\n106 politički kriterijumi\n43 socijalna politika i zapošljavanje\n39 transportna politika\n36 obrazovanje i kultura


KRAJ JEDNE ERE Merkel: Na kraju će i Nemačka morati da zabrani dizelaše\nNemačka će na kraju morati da prati druge evropske zemlje u pogledu zabrane novih dizel motora na putevima, izjavila je nemačka kancelarka Angela Merkel, priznajući prvi put dizelaši odbrojavaju dane nakon skandala sa emisijom gasova.\nPriznanje Merkelove, u intervjuu za nedeljnik Superilu, došlo je povodom rastućeg pritiska regulatornih organa tokom leta na nemačke proizvođače automobila zbog upotrebe uređaja za prikrivanje stvarnog nivoa emisije gasova iz dizel motora, prenosi agencija Rojters.\n"Ne želim da navodim tačnu godinu", rekla je ona za ovaj magazin, nastavljajući predizbornu kampanju posle tronedeljnog odmora. Međutim, kako je dodala, planovi Britanije i Francuske da proteraju vozila sa unutrašnjim sagorevanjem do 2040. godine "predstavljaju ospravan pristup".\nSudbina automobilskog sektora, najvećeg nemačkog izvoznika koji obezbeđuje oko 800.000 radnih mesta, vruća je tema u kampanji za izbore 24. septembra, na kojima Merkelova traži četvrti mandat, pri čemu političari optužuju menadžere auto industrije za neuspeh u nalaženju adekvatnog odgovora na skandal sa emisijom gasova.\nOvog meseca je postignut dogovor o popravci motora na 5,3 miliona dizel automobila radi smanjenje zagađenja i popravljanja reputacije ove industrije, koja je narušena pre dve godine posle Folksvagenovog priznanja da je varao američke regulatore na testiranjima emisije gasova.\nMinistri i portparoli vlade odbili su da obećaju zabranu dizel motora tokom prve polovine avgusta, dok je Merkelova bila na odmoru u italijanskim Alpima. Njeno odsustvo naišlo je na kritiku njenog prethodnika Gerharda Šredera, koji je rekao da bi se on vratio sa odmora kako bi "peuzeo stvari u svoje ruke".\nLOŠA VEST ZA VLASNIKE DIZELAŠA Sud zabranio da ulaze u Štutgart, a to je tek POČETAK\nDOVIĐENJA ZA DIZELAŠE I BENZINCE Potpuna OBUSTAVA PRODAJE automobila kakve poznajemo\nOsvrnuvši se na ovo pitanje, Merkelova je u Dortmunu izjavila ovog vikenda da automobilska industrija mora da povrati poverenje, tako što će ponuditi benefite kroz program kupovine staro za novo i popravljanjem softvera.\nPotrošači koji su bili "prevareni", moraju dobiti rezultate emisije gasova u životnoj sredini koji su im obećani, dodala je ona.\nMerkelova je dodala da bi Nemačka trebalo narednih godina da se fokusira na izgradnju stanica za punjenje baterija i potrebnu pripadajuću infrastrukturu širom zemlje, pošto električni automobili sve više postaju realnost na putevima u zemlji.\nNemačka produžila zabranu izvoza oružja u Saudijsku Arabiju\nBLAGO SE VRATILO KUĆI Sve o slikama koje su Karađorđevići posle više decenija vratili, Narodni muzej ponovo u društvu LUVRA I ERMITAŽA


Da li već znamo i tačan rezultat ove utakmice?! - Sportske novosti\nNaslovna Fudbal 3 za 3 Da li već znamo i tačan rezultat ove utakmice?!\nDa li već znamo i tačan rezultat ove utakmice?!\nDanas, tačno u podne, očekuje nas utakmica 19. kola ruske PFL (3. lige) – zona jug u kojoj će se sastati Spartak Vladikavkaz i Afips.\nSpartak Vladikavkaz se trenutno nalazi na 10. poziciji sa 21 bodom iz 18 utakmica, a zabeležili su 5 pobeda, 6 remija i 7 poraza. Kod kuće su uzeli čak 18 bodova iz 9 utakmica, a zabeležili su 5 pobeda, 3 remija i 1 poraz.\nAfips se trenutno nalazi na 3. poziciji sa 34 boda iz 17 utakmica, a zabeležili su 10 pobeda, 4 remija i 3 poraza. U gostima su uzeli samo 3 boda iz 5 utakmica, a zabeležili su 3 remija i 2 poraza, bez pobede, a pritom su postigli samo 1 gol.\n26.08.16 PFL Afips Spartak Vladikavkaz 3 : 0\n11.04.16 PFL Spartak Vladikavkaz Afips 3 : 0\n01.09.15 PFL Afips Spartak Vladikavkaz 3 : 0\nOve dve ekipe međusobno su odigrale samo 3 utakmice, a bez ikakve sumnje ovde postoji saradnja, 3 za 3, i to veoma providna, s’ obzirom da se uz međusobnu podelu 3 boda stalno vrti tačan rezultat 3:0. S’ obzirom da je red da nova 3 boda odnese Spartak Vladikavkaz, kvota na njihovu pobedu iznosi oko 4,00, dok je za TR 3:0 prosečna kvota čak 52,00.\nPrethodni tekstNotts County bi danas morao da dođe do tri boda!\nSledeći tekstGonzalo Higuain je hteo još provokativnih slika Cice dana


Djuliani: Tramp vratio advokatu 130.000 dolara datih porno glumici\nCetvrtak , 2018-05-03 | 12:26:31\nAmerički predsednik Donald Tramp vratio je 130.000 dolara svom advokatu Majklu Koenu koji je novac ranije dao glumici pornografskih filmova Stormi Danijels da ne govori ništa o njihovoj vezi, izjavio je bivši gradonačelnik Njujorka Rudolf Djulijani.\n"To je bio novac koji je dao advokat ... Predsednik mu je vratio novac nekoliko meseci kasnije", rekao je u izjavi za Foks juz (Fox News) Djulijani koji je nedavno prešao u advokatski tim američkog predsednika.\nDjulijani je rekao da je novac "legalan i da to nije novac (predizborne) kampanje".\nKoen je glumici dao 130.000 dolara nešto pre predsedničkih izbora 2016. godine. Advokat je ranije rekao da je novac dao iz svog džepa, dok Djulijani pretpostavlja da Tramp nije bio obavešten zbog "poverljive prirode" slučaja.\nĆerka Sonje i Radživa Gandija ulazi u indijsku politiku uoči izbora\nU padu teretnog aviona u Iranu 15 mrtvih, jedan preživeo


Petković: ZSO za Srbe na KiM ima isti značaj kao Dejtonski sporazum za Srbe u BiH - Kancelarija za Kosovo i Metohiju, Vlada Republike Srbije\nNaslovna » Aktuelno » Vesti »Petković: ZSO za Srbe na KiM ima isti značaj kao Dejtonski sporazum za Srbe u BiH\nZajednica srpskih opština za Srbe na Kosovu i Metohiji ima isti značaj kao što Dejtonski sporazum ima za Srbe u Bosni i Hercegovini i zato danas čujemo Alјbina Kurtija kako otvoreno napada i Srbe preko Drine.\nNјegove poruke da na Kosovu i Metohiji neće dozvoliti „bosnizaciju“ odnosno formiranje Zajednice srpskih opština ne mogu se drugačije shvatiti nego kao otvorena pretnja srpskom narodu u pokrajini, kao i Kurtijevo neskriveno nipodaštavanje dijaloga Beograda i Prištine.\nOvu najnoviju i veoma opasnu Kurtijevu pretnju pažlјivo treba da pročita i Evropska unija koju molimo da reaguje, jer je upravo EU podsrednik u dijalogu i garant sprovođenja potpisanih sporazuma.\nZajednica srpskih opština nasušna je potreba Srba na Kosovu i Metohiji i to onako kako je i dogovoreno - sa punim izvršnim ovlašćenjima jer je ona garant kolektivnih prava srpskog naroda i mehanizam za zaštitu i svaki drugi razvoj Srba u pokrajini i zato od njenog formiranja nikada nećemo odustati.\nTo što Kurti govori kako se Zajednicom srpskih opština stvara "država u državi", samo pokazuje koliki je Kurti protivnik dijaloga, ali i koliko je Briselski sporazum postignut 2013. u interesu srpskog naroda na KiM. Što je veći otpor Prištine prema formiranju ZSO, to je veća potreba da ona bude formirana, jer drugačije ne može biti.


Rebalanskom budžeta opredeljena sredstva za izgradnju stadiona - PPmedia\nRebalanskom budžeta opredeljena sredstva za izgradnju stadiona\nPosted on\toktobar 15, 2018 2:20 pm by adminpp033\nNa sednici Skupštine opštine usvojen je drugi rebalans budžeta. Radosav Vasiljević, prvi čovek opštine, kaže da je budžet bio odlično isplaniran, ali da je do promena i prebacivanja novca moralo doći.\n“Rebalans budžeta i nije ništa strašno, jer u ovo vreme je mogao biti čak i četvrti, nama je tek drugi što znači da smo odradili dobar posao. Prenosimo sredstva zato što nećemo stići da uradimo ono što smo planirali, a radi se o projektu Branoševac, za šta smo iz budžeta izdvojili oko 15 miliona dinara. Taj novac preneli smo kao učešće za izgradnju stadiona. Jer da bi potpisali ugovor sa Ministarstvom turizma za projekat koji iznosi 30 miliona, treba naše učešće od 10 miliona dinara”, izjavio je Vasiljević.\nPrema njegovim rečima, uskoro bi u Beogradu trebalo da bude potpisan ugovor sa ministrastvom, prema kom će opštini Nova Varoš biti obezbeđeno 20 miliona, a koja neće morati biti utrošena do kraja ove godine.\n“Renoviranje stadiona je krupna investicija za našu opštinu. Napravili smo idejni projekat, mi smo imali deo naše površine, deo nam je dao jedan od građana u čijem su vlasništvu, a za par ari rešavamo imoviske odnose sa Srbijašumama. Međutim iako smo u tom sporu, to ne znači da ne možemo potpisati ugovor sa ministarstvom i dobiti novac, a građevinsku dozvolu imaćemo pre početka izgradnje terena”, istakao je Vasiljević.\nRebalans budžeta usvojen je bez puno diskusije i kritike opozicije.\nOznake: Radosav Vasiljević, vesti nova varoš\nOsam vekova manastira Mileševa okosnica turističke promocije Prijepolja\nNova Varoš dobila priznanje za transparentnost i učešće javnosti u radu\nPrestavljena ponuda Zlatara na beogradskom sajmu\nEs Komerc prestavlja proizvode na sajmu turizma\nVojne škole otvorile vrata budućim đacima


Vakcinacija zdravstvenih radnika u Sarajevu\nDrugi dio donacije od 5.000 doza AstraZeneca vakcina protiv korona virusa stigao je na Međunarodni aerodrom Sarajevo u 14:50, redovnim letom AirSerbia, potvrdila je za Radio Slobodna Evropa glasnogovornica aerodroma Sanja Bagarić Arnaut.\nVakcine je Federaciji Bosne i Hercegovine donirala Srbija.\nRadi se o drugoj tranši donacije Srbije, koja se obavezala da će u roku dostaviti još 10.000 doza za revakcinaciju.\nPrvi dio donacije dostavljen je 2. marta, kada je u Sarajevo doputovao i predsjednik Republike Srbije Aleksandar Vučić.\nVakcinacija doniranim vakcinama počela je 10. marta u Kantonu Sarajevo, a vakcine su distribuisane i u ostalih devet kantona Federacije BiH.\nO novom kontigentu doniranih vakcina govorio je i predsjedavajući Vijeća ministara Bosne i Hercegovine Zoran Tegeltija na Digitalnom ekonomskom forumu u Tirani održanom u petak 12. marta.\nOn se obratio putem video linka i "čestitao Srbiji koja je proces bolje razumjela od BiH i za svoje građane obezbijedila mnogo veću količinu vakcina", te se zahvalio Vladi Srbije i predsjedniku Aleksandru Vučiću na pomoći koju su pružili BiH.\nTegeltija je također iskazao razočarenje svih građana BiH u globalni sistem nabavke vakcina koji je pokazao neopravdano visok nivo neefikasnosti, poručivši da vjeruje da će nabavka kroz sistem sa EU profunkcionisati.\nVijeće ministara BiH je također na vanrednoj telefonskoj sjednici prihvatilo još jednu donaciju kojom je Srbija osigurala Federaciji BiH dodatnih 15.000 doza AstraZeneca vakcina.\nDonirane vakcine iz Srbije su jedine vakcine koje je primila Federacija BiH. Dan ranije najavljena je kupovina 350.000 doza vakcina Sputnik V, kao i skori dolazak vakcina AstraZenece i Pfizera iz COVAX sistema.\nRSE Specijal - Sputnik V: Priča o ruskoj kontroverznoj vakcini protiv COVID-19\nSa druge strane, entitet Republika Srpska krenuo je sa masovnom vakcinacijom osoba starijih od 65 godina. Oni su do sada primili dva kontigenta Sputnik V vakcine.


Renoviranje kuhinje, Bajmok :: Daibau.rs\nRENOVIRANJE KUHINJE, BAJMOK\nTražim dobrog stolara za obnovu kuhinje: Sakupili i proverili smo stolare za obnovu kuhinje, koji rade u mestu Bajmok i okolini. Pošaljite potražnju i zainteresovani stolari za obnovu kuhinje će vas kontaktirati za pregled, predračun i ponude.\tUgodan stolar za obnovu kuhinje , koji može da izvede:\trenovacija kuhinje, mijenjanje kuhinjskog pulta, mijenjanje vodilica ladica, ili drugo će se sigurno naći i za vas. više\nFirma KOLOR TIM iz Subotice je na našem tržištu već nekoliko godina. Počevši od najjednostavnijih farbanja zidova mi danas obavljajmo sve vrste mogućih molersko-farbarskih i drugih završnih ra...\nNENAD STANOJEVIĆ PR HIDROIZOLACIJA I ZAVRSNI RADOVI U GRAĐEVINARSTVU HIDRO N KRUŠEVAC, Kruševac\nPreduzeće Hidro N iz Kruševca aktivno je na tržištu od 2015. godine i uspešno se bavi poslovima hidroizolacije kao i renoviranjem vaših stambenih objekata. Ukoliko vam je potrebna hidroizolacija...


Medenica: Još nema indicija ko je ubio Minju Šakovića\nTanjug 20. juna 2022. 11:57\nPODGORICA – U nastavku istrage o ubistvu Podgoričanina Milića Minje Šakovića (35), koji je slovio za visokopozicioniranog pripadnika „škaljarskog klana“, saslušan je veliki broj svedoka, među kojima ima i očevidaca događaja, ali još nema indicija ko ga je ubio.\nPortparol i tužilac podgoričkog Višeg državnog tužilaštva Lepa Medenica potvrdila je informaciju o saslušanju svedoka i istakla da istraga ide u pravom smeru, ali da zasad ne postoje ni indicije ko bi mogao biti izvršilac krivičnog dela.\nŠaković je ubijen u petak dok je sedeo u kafiću „Korkovado“ u Starom gradu u Budvi, u društvu sa jednim od braće Lambulić i Ognjenom Kažanegrom.\nNepoznata osoba obučena u belo sa belim kačketom ipalila je osam projektila u Šaković, koji je podlegao na licu mesta.\n„Način na koji je prišao žrtvi i bez imalo zadrške ispraznio šaržer govori da se radi o profesionalcu kojem ovo zasigurno nije prvi zločin“, rekli su za podgorički Dan iz policije.\nŠaković je preživeo najmanje četiri atentat,a poslednji put u martu 2021, kada su dva srpska državljanina iz Obrenovca i dva Crnogorca iznajmili stan koji gleda na njegovu kući u Podgorici. Kod uhapšenih su tada nađeni kriptovani telefoni u kojima su bile Šakovićeve fotografije, ali i fotografije Jovana Vukotića, navodnog vođe „škaljarskog klana“ i njegovog telohranitelja, kao i snajper.


IVANIŠEVIĆ POHVALIO SARADNJU SA PKS: Potpisan je sporazum za pružanje zajedničke podrške preduzetništvu! - Afera\nU Pokrajinskoj vladi danas je upriličeno svečano potpisivanje sporazuma o saradnji između Pokrajinskog sekretarijata za privredu i turizam i Privredne komore Srbije, čiji je silj zajedničko delovanje i institucionalna podrška sektoru privrede i preduzetništva, sa posebnim akcentom na žensko preduzetništvo.\nSporazum su potpisali pokrajinski sekretar, dr Nenad Ivanišević, i direktor Sektora preduzetništva pri PKS-u, Branislava Simanić.\nOvim memorandumom uspostavljeni su okvirni mehanizmi bliže saradnje između Sekretarijata i Komore Srbije, vođeni zajedničkim vizijama i ciljevima u oblasti preduzetništva, sa posebnim akcentom na ženskom preduzetništvu, a u skladu sa odgovarajućim standardima struke.\nSekretar Ivanišević je istakao da je zajedničko opredeljenje obostrana usmerenost ka privredi i preduzetnicima, te da je zamisao i cilj današnjeg potpisivanja memoranduma o saradnji značajno unapređenje postojeće saradnje i obogati boljom koordinacijom i razmenom znanja, iskustava i dobre prakse.\n– Ideja jeste da u toku pripremanja konkursa Sekretarijata bude implementirano bogato iskustvo koje ima Sektor za preduzetništvo PKS-a, sa ciljem da sredstva do preduzetnika dođu brže i efikasnije. Dragocena je njihova pomoć, a već danas smo dobili sugestiju da pomognemo privrednicima, odnosno olakšamo im pripremu neophodne dokumentacije kod podnošenja prijave na konkurse. Tačnije, Privredna komora Srbije bi pružila pomoć i podršku preduzetnicima prilikom konkusrisanja na podsticajne mere Sekretarijata. Ovo bi postupak učinilo bržim i lakšim – rekao je Ivanišević, najavivši da će prilikom kreiranja koncepta novog ciklusa konkursa u narednoj godini, razgovarati sa komorama, ali i sa preduzetnicima, te da je obilazak preduzetnika na terenu jedan od vidova prikupljanja informacija o stanju u privredi i potrebama subjekata.\nPotpisivanje sporazuma jeste korak dalje u saradnji PKS-a i resornog Pokrajinskog sekretarijata koja će biti zasnovana na informisanju privrednika i preduzetnika o projektima ovih institucija, na promociji zajedničkih događaja i događaja od obostranog interesa, potom edukacija, predavanja i treninga. Pored toga, značajna će biti saradnja na informisanju javnosti i zainteresovanih strana o podsticajnim merama, odnosno javnim konkursima i projektima Sekretarijata i Komore.\nBranislava Simanić, direktor Sektora preduzetništva PKS-a je istakla da se ovim memorandumom značajno unapređuje dosadašnja saradnja po pitanju preduzetništva na teritoriji AP Vojvodine.\n– Postoji veliki broj opštih udruženja preduzetnika koji posluju u Vojvodini i koji imaju svoje predstavnike u Parlamentu preduzetnika Privredne komore Srbije koji predstavlja najviši organ odlučivanja kada je preduzetništvo u pitanju u Republici Srbiji. Naša namera je da povećamo taj broj u narednom periodu, odnosno da svaka lokalna samouprava na teritoriji AP Vojvodine ima svoje opšte udruženje preduzetnika, a samim tim i svog predstavnika u pomenutom Parlamentu preduzetnika – izjavila je direktor Simanić.\nOna je dodala da će PKS u narednom periodu raditi na unapređenju ženskog preduzetništva, na ekonomskom osnaživanju žena, podstičući što veći broj žena u Vojvodini da započnu sopstveni posao, uz pomoć institucionalnih mehanizama koje će biti predočene upravo zajedničkom saradnjom sa resornim Sekretarijatom.\nDanas je istaknuto da će jedna od prvih zajedničkih aktivnosti biti organizacione pripreme odlaska privrednika i privrednica na međunarodnu izložbu u Dubaiju, u okviru nedelje ženskog preduzetništva u januaru 2022. godine.\nNEDIMOVIĆ: Srbija ima dovoljno hrane - MI SMO ZEMLJA HRANE! Pšenice bismo imali za celu godinu i da ...\nPILULE ZA KONTRACEPCIJU I ZA MUŠKARCE: Evo kako će to funkcionisati!\nDANAS SU CVETI: Decu valja umiti ovakvom vodom - ovo je jedini praznik na koji se radi iako je CRVEN...\nNAPOLEONOV MAČ I PET DRUGIH PREDMETA PRODATI ZA 2,8 MILIONA DOLARA! Kupac kući nosi veoma redak deo istorije!\nĐurđev: Srbija da otkupi dva pravoslavna hrama u Turskoj i nastavi sa svetonemanjićkom tradicijom!\nISPLIVALI NEMAČKI DOKUMENTI O RAZBIJANJU SFRJ: Zašto je nestala Jugoslavija?


Sindikat MA: Vlada okrenula leđa porodicama 360 zaposlenih i to u periodu pandemije korona virusa | Aktuelno\nSve i da je najava o namjerama Vlade CG o gašenju MA konačna, zaposleni u kompaniji su s pravom zabrinuti za svoju egzistenciju, obzirom na činjenjicu da ni uprava ni predstavnici Vlade CG nijesu upoznali zaposlene o namjerama\nSindikat radnika Montenegro Airlinesa uputio je otvoreno pismo premijeru Zdravku Krivokapiću, ministru kapitalnih investicija Mladenu Bojaniću i državnom sekretaru u tom resoru Zoranu Raduloviću. U pismu se, između ostalog, navodi da je Vlada Crne Gore riješila da okrene leđa porodicama 360 zaposlenih i to u periodu pandemije korona virusa.\nOtvoreno pismo zaposlenih radnika Montenegro Airlines-a predsjedniku Vlade Zdravku Krivokapiću, ministru Mladenu Bojaniću i državnom sekretaru Zoranu Radunoviću prenosimo u cjelosti.\nIzjavom Vlade Crne Gore iznijetoj na pres konferenciji dana 24.12. 2020. godine, o ”gašenju” Montenegro Airlinesa AD Podgorica, izazvana je opravdana bojazan da je riječ o ishitrenoj reakciji koju prati i odsustvo volje i nepostojanje akcijskog plana Vlade. Cjelokupna javnost nije imala uvid na osnovu koje analize je ista izjavljena, te da će se ista negativno reflektovati ne samo na zaposlene u Montenegro Airlinesu već i na cjelokupnu crnogorsku privredu.\nSuvišno je ponavljati činjenice o direktnom i indirektnom doprinosu Montenegro Airlinesa.\nKao što je i više puta isticano Crna Gora je turistička država, obzirom da 25% BDP otpada na turizam. Dovoljno je navesti da je ponajviše zahvaljujući zaposlenim u avio-kompaniji na siguran i bezbjedan način na godišnjem nivou (2019. godine) obavljeno oko 8.000 letova, prevezeno preko 600.000 putnika, i u domaćem i međunarodnom tržištu pružen veoma kvalitetan i konkurentan proizvod.\nOve godine, radeći u veoma otežanim uslovima, kao i cijela svjetska avio-industrija u doba pandemije, vodili smo brigu o svakom pojedinačnom putniku i zaposleni su podnijeli izuzetnu žrtvu rizikujući i dovodeći u opasnost svoje zivote i zivote svojih najbližih.\nU vremenu kada je IATA (Međunarodna asocijacija za vazdušni prevoz) pozvala Vlade zamalja koje imaju svoj udio u avio-kompanijama na hitnu intervenciju podrške avio-industriji, Vlada CG je riješila da okrene leđa porodicama 360 zaposlenih i to u periodu pandemije korona virusa. I pored jasnog stava i javnog obećanja Vlade CG da je u godini pandemije prioritet sačuvati svako radno mjesto.\nGašenje nacionalnog avio-prevoznika je posljednja, a ne prva opcija kojoj treba pribjeći. Likvidacija kompanije nanosi nesagledivu štetu cjelokupnoj privredi Crne Gore, a najviše turističkom sektoru, te da su posljedice takve odluke nesagledive.\nJasno nam je da je održivost poslovanja MA nemoguća bez odobrenja državne pomoći za prevazilažene teške situacije dodatno uzrokovane pojavom Covid pandemije, kao i primjene Zakona o ulaganju u konsolidaciju i razvoj Montenegro Airlinesa. Svjesni smo da se mora obaviti stvarna resturturacija za koju je neophodno pripremiti Plan restruktuiranja i finansijske konsolidacije kompanije, racionalizacije poslovanja i utvrđivanje broja zaposlenih u skladu sa veličinom flote.\nOvdje ukazujemo na činjenicu da Montenegro Airlines raspolaže operativnom flotom modernih aviona, ugovorima koji se tiču te flote, istorijskim pravima, slotovima na aerodromima, članstvu u IATA-i kao i status redovnog prevozioca, brojne interlajn i kod-šer ugovore, visokostručno licencirano osoblje itd.\nIstičemo da je restrukturacija legalna i legitimna opcija koju podržava Evropska Unija i koja predstavlja prihvatljiv obrazac održivosti, a koje uporište ima i u uspješno sprovedenom modelu primijenjenom između ostalih i u Air France, Lot, Al Italia itd., gdje su za ove avio-kompanije države našle model za opstanak i omogućile privremeno finansiranje i likvidnost.\nTakođe, želimo da ukažemo da zaposleni u kompaniji tj. stručni kadar Vladi CG stoji na raspolaganju, obzirom da upravo na ovom stručnom kadru počiva cjelokupan sistem poslovanja i funkcionisanja već 26 godina.\nSve i da je najava o namjerama Vlade CG o gašenju MA konačna, zaposleni u kompaniji su s pravom zabrinuti za svoju egzistenciju, obzirom na činjenjicu da ni uprava ni predstavnici Vlade CG nijesu upoznali zaposlene o namjerama. Napominjemo da zaposleni posljednjih mjeseci rade bez ličnih primanja i da istima nisu uplaćeni doprinosi za obavezno socijalno osiguranje unazad par godina, a da su profesionalno obavljali svoje dužnosti sve vrijeme.\nEKONOMIJA Aktuelno - 22.07.2021-14:21\ntečajni upravnik Montenegro erlajnza (MA) Saša Zejak kazao da će uraditi sve da ta avio-kompanija opet poleti, ne narušavajući interese drugih. On je istakao da...\nZejak prihvatio 17 miliona eura potraživanja radnika MA\nEKONOMIJA Aktuelno - 04.06.2021-09:19\nStečajni upravnik MA Saša Zejak osporio je državi 93,5 miliona eura potraživanja po osnovu date državne pomoći. Osporeno je i potraživanja Aerodroma od 5,7...\nU Privredni sud: Stigao zahtjev za stečaj u MA\nEKONOMIJA Aktuelno - 15.04.2021-13:07\nU Privredni sud stigao je zahtjev Uprave prihoda o pokretanju stečaja u Montenegro Airlinesu, saopšteno je Televiziji Crne Gore iz tog suda, koji će,...


Izraelska tehnologija pretvara vazduh u pitku vodu Vesti iz Izraela\nVojne jedinice širom sveta, bez obzira na to gde se nalaze, znaju da ni uz najbolji trening, ljude i oružje, bitku ne mogu da dobiju ako im nedostaje jedna životno važna stvar -voda. Jedna od briga vojnih zapovednika jeste da obezbede da izvori vode budu uvek dostupni, čak i u najsušnijim predelima.\nJedna izraelska kompanija pristala je na izazov da pokuša da obezbedi vodu na bilo kom mestu i u bilo koje vreme, na način da je izvuče iz nečega što postoji svuda – iz vazduha.\nWater-Gen, kompanija iz izraelskog grada Rišon LeCiona, specijalizovana je za tehnologije izvlačenja vode koje su integrisane u vojna vozila i druge vojne jedinice. Njihova tehnologija izvlači vodu iz vlažnog vazduha pa je pretvara u vodu za piće. Sistem filtrira vazduh tako da voda može da bude izvučen i skladišten u cisterne. Zatim se tamo hladi i pročišćava kako bi bila pitka. Takva voda može zatim da se pušta iz slavine koja se nalazi unutar sistema ili kabine.\nDirektor Arije Kohavi kaže da je transport vode jedan od najčešćih razloga zbog kojeg vojni konvoji moraju da odstupe. Ti konvoji su često napadani i trpe gubitke. On dodaje da ‘’ako možemo da vodu proizvedemo na mestu na kojem se ona konzumira, štedimo na transportu vode i smanjujemo rizik i troškove.’’\nPrema Water-Genu, uređaj koji se može staviti u vozilo, proizvodi 40-80 litara pitke vode dnevno, čak i za vreme najtežih vremenskih i drugih spoljnih faktora. Sistem koji se pokreće uz pomoć solarne ili električne energije, dizajniran je da ispuni vojne potrebe i standarde.\nKompanija se nada da njihova tehnologija može da bude upotrebljena ne samo u vojne svrhe, već i u sušnim regijama širom sveta. Britanija, Španija i UNHCR već su iskazali interes za njihove proizvode.


Faktor | Vlada utvrdila program javnih investicija FBiH 2020-2022. godina\nNajviše ulaganja planirano u cestovni transport\nVlada utvrdila program javnih investicija FBiH 2020-2022. godina\nNajviše ulaganja u 2020. godini planirano je u projekte iz sektora cestovnog transporta\nVlada FBiH danas je usvojila Nacrt programa javnih investicija 2020-2022. godina, koji sadrži podatke o ukupno 118 projekata ukupne vrijednosti 16.674,64 miliona KM. Od toga se 12.532,12 miliona KM odnosi na 70 kandidiranih projekata, 4.007,51 milion KM na 47 projekata čija je provedba u toku i 35 miliona KM na jedan odobreni projekt (Energetska efikasnost u BiH - dodatno finansiranje).\nZa period 2020-2022. godina su kandidirana četiri nova projekta koje je analizirala i ocjenila Komisija za Program javnih investicija FBiH. Jedan od njih je infrastruktura javnih ključeva za izdavanje kvalificirane potvrde - kvalificiranog elektronskog certifikata (predlagač JP BH Pošta d.o.o. Sarajevo).\nTu su i nabavka opreme za zdravstvene ustanove Kantona 10 (Federalno ministarstvo zdravstva i Ministarstvo rada, zdravstva, socijalne skrbi i prognanih Kantona 10), Studija izvodljivosti za projekat gasovoda Zapadna interkonekcija BiH i Hrvatske (BH-Gas Sarajevo), te izgradnja regionalnog gasovoda Južna interkonekcija BiH i Hrvatske (BH-Gas Sarajevo).\nOd 4.007,51 milion KM, kolika je ukupna vrijednost projekata u provedbi, u periodu 2020-2022. godina planirana su ukupna ulaganja od 1.579,02 miliona KM, od čega u 2020. godini 800,07 miliona KM, u 2021. godini 616,78 miliona KM i u 2022. godini 162,17 miliona KM.\nOd ukupno planiranih 800,07 miliona KM u 2020. godini, najviše sredstava je planirano iz ino sredstava (584,41 miliona KM), i to 561 milion KM iz ino kredita i 23,41 miliona KM iz grantova. Planirano domaće finansiranje u ovom periodu iznosi 484,32 miliona KM, od čega u 2020. godini 215,67 miliona KM, i to iz budžetskih sredstava 65,73 miliona KM, 149,47 miliona KM vlastitim finansiranjem javnih kompanija i 0,46 miliona KM iz domaćih grant sredstava.\nNajviše ulaganja u 2020. godini planirano je u projekte iz sektora cestovnog transporta (516,90 miliona KM), proizvodnja i snabdijevanje energijom (167,83 miliona KM) i vodosnabdijevanje i sanitacija (39,79 miliona KM), što zajedno čini 90,56 posto ukupnih ulaganja u 2020. godini.\nVlada se danas upoznala i o utrošku sredstava u 2018. godini kojima su finansirani projekti uključeni u Program javnih investicija FBiH 2018-2020. godina. Zadužila je federalne organe uprave i federalne upravne organizacije u okviru kojih se provode projekti koji su finansirani iz kredita, grantova i budžeta da poduzmu neophodne mjere i aktivnosti s ciljem, između ostalog, poboljšanju sistema internih kontrola kada je riječ o odobravanju i realiziranju službenih putovanja u zemlji i inozemstvu.\nKontroli treba podvrgnuti i upotrebu službenih vozila, troškove fiksne i mobilne telefonije, te reprezentacije. Federalni organi uprave i federalne upravne organizacije dužni su da, u roku od 90 dana, Federalnom ministarstvu finansija dostave izvješća o poduzetim mjerama i aktivnostima. Federalna ministarstva dužna su da sredstava za troškove upravljanja projektima planiraju u budžetu FBiH počev od 2020. godine.\nS ciljem zaštite javnih interesa, Federalno ministarstvo finansija će Vladi FBiH, u roku od šest mjeseci, dostaviti prijedloge akata o prihvatljivosti i kontroli projektnih troškova koji mogu biti plaćani iz kredita ili sufinansiranjem iz budžeta, odnosno o troškovima koji mogu biti plaćani isključivo na teret federalnog proračuna iz razdjela resornog ministarstva. Informaciju o utrošku sredstava u 2018. godini kojima su finansirani projekti uključeni u Program javnih investicija 2018-2020. godina bit će objavljen na web stranici Federalnog ministarstva finansija.\nUkupna vrijednost razvojnih projekata u Federaciji BiH koji su provođeni u 2017. godini iznosila je 3.799,03 miliona KM. Od tog iznosa na projekte čija je provedba još u toku odnosilo se 3.639,58 miliona KM, a u 2018. godini je završen jedan projekat čija je vrijednost procijenjena na 159,45 miliona KM, saopćila je Vlada FBiH.\nVlada FBiH: Usvojene preporuke i naredbe Kriznog štaba Ministarstva zdravstva\nŽeljka Cvijanović ipak nije potpuno omašila: Ovo su teroristički napadi koji su zaista povezani sa BiH